sagorsarker/bangla-wikipedia huggingface dataset:
ইউজেনি বেকমানস

ইউজেনি বেকমানস (এছাড়াও ইউজেনি-জিন বেকমানস) ছিলেন একজন ট্রেড ইউনিয়ন নেতা এবং নারীর অধিকার কর্মী। ১৯১৩ সালে, তিনি ফরাসি প্রজাতন্ত্রের "কনসিল সুপরিয়ার দে ল'এনসেিগমেন্ট টেকনিক" (উচ্চতর কারিগরি শিক্ষা পরিষদ) এর সদস্য হিসেবে নিযুক্ত হন। তিনি ইন্টার-অ্যালাইড নারী সম্মেলন এর অন্যতম প্রতিনিধি ছিলেন এবং এটি ১৯১৯ সালের প্যারিস শান্তি সম্মেলন এর সমান্তরাল একটি কংগ্রেস ছিল। তিনি ১৮ মার্চ শ্রম কমিশনে উপস্থাপনার সময় অংশগ্রহণ করেন, যেখানে নারী শ্রমিকদের কাজের পরিবেশ নিয়ে আলোচনা করা হয়।
তিনি ১৯২১ সালে প্রতিষ্ঠিত "ফেডারেশন দেস সিনডিকেটস প্রোফেশনেলস দু ভোতেমেন্ট" (পেশাদার পোশাক ট্রেড ইউনিয়ন ফেডারেশন)- র প্রথম সভাপতি হিসেবে ১৯৩৭ সাল পর্যন্ত দায়িত্ব পালন করেন। ১৯২১ সালে, তিনি "সিনডিকেট দে এল'আবাইয়ে" (অ্যাবের ইউনিয়ন) এর প্রতিনিধি হিসেবে দ্বিতীয় সিএফটিসি কংগ্রেসে অংশ নেন। ১৯২১ সালে, তিনি ফ্রান্সের সাধারণ শ্রমিক সংজ্ঞা এর কনফেডারেল ব্যুরোর সদস্য হিসেবে নির্বাচিত হন এবং ১৯২৫ সালে পুনরায় নির্বাচিত হন। এছাড়াও, ১৯২২ থেকে ১৯২৪ সাল পর্যন্ত তিনি তাদের জাতীয় পরিষদের সদস্য ছিলেন।
১৯২৩ সালে, তিনি মারিয়া বার্ডোটের সাথে মিলে নারী পোশাক শ্রমিকদের জন্য প্রথম সম্মিলিত শ্রম চুক্তি সফলভাবে আলোচনা করেন। এটি মজুরি উন্নতির পাশাপাশি ইউনিয়নের সদস্যসংখ্যা বৃদ্ধির ভিত্তি স্থাপন করে। দুই বিশ্বযুদ্ধের মধ্যবর্তী সময়ে, সিএফটিসি এর একজন প্রভাবশালী সদস্য হিসেবে তিনি ফ্রান্সে খ্রিস্টীয় নারীবাদী আন্দোলনের অন্যতম বিশিষ্ট প্রতিনিধি ছিলেন।
১৯৩২ সালে, তার ট্রেড ইউনিয়ন কর্মকাণ্ডের জন্য তাকে শ্রম মন্ত্রণালয়ের স্বর্ণপদক প্রদান করা হয়। ১৯৩৭ সালে, তিনি পবিত্র আসন থেকে প্রো এসলেশিয়া এট পোনটিফিস সম্মাননা লাভ করেন।
বেগম আনোয়ার আহমেদ

বেগম আনোয়ার আহমেদ একজন পাকিস্তানি নারীবাদী ছিলেন। তিনি ১৯৫৮ সালে জাতিসংঘের নারী অবস্থা কমিশনের চেয়ারম্যান এবং ১৯৬৪ থেকে ১৯৭০ সাল পর্যন্ত আন্তর্জাতিক নারী জোটের ৬ষ্ঠ সভাপতি হিসেবে দায়িত্ব পালন করেন।
তার স্বামী মার্কিন যুক্তরাষ্ট্রে পাকিস্তানের রাষ্ট্রদূত হিসেবে দায়িত্ব পালন করেছিলেন।
ভিকতুয়ার লেওদিল বেরা

ভিকতুয়ার লেওদিল বেরা (১৮ আগস্ট ১৮২৪ – ২০ মে ১৯০০) একজন ফরাসি উপন্যাসিক, সাংবাদিক এবং নারীবাদী ছিলেন। তিনি আন্দ্রে লেও ছদ্মনাম গ্রহণ করেন। এটি তার যমজ দুই ছেলের নাম।
১৮৬৬ সালে "সোসিয়েতে পুর লা রেভানডিকাসিয়ঁ দ্যু দ্রোয়া দে ফাম" () নামক একটি নারীবাদী দল প্যারিসে আন্দ্রে লেওর বাড়িতে মিলিত হতে শুরু করে। এই দলের সদস্যদের মধ্যে ছিলেন পল মিনক, লুইজি মিচেল, এলিসকা ভিনসেন্ট, এলি রেক্লুস ও তার স্ত্রী নোয়েমি, ম্যাডাম জুল সিমন এবং ক্যারোলিন দে বারো। মারিয়া দেরাইজমেসও এতে অংশ নেন। বিভিন্ন মতামতের কারণে দলটি মেয়েদের শিক্ষার উন্নতির বিষয়ে কাজ করার সিদ্ধান্ত নেয়।
পানাইয়োতো বার্টজিকিস

পানাইয়োতা বার্টজিকিস একজন লেখক, জন বক্তা এবং নারী অধিকার কর্মী।
পানাইয়োতা বার্টজিকিস যুক্তরাষ্ট্র কোস্ট গার্ড-এর একজন অভিজ্ঞ সদস্য। এর সক্রিয় দায়িত্বে থাকা অবস্থাতেই, ২০০৬ সালের আগস্ট মাসে তিনি সামরিক ধর্ষণ সংকট কেন্দ্র প্রতিষ্ঠা করেন। এই কেন্দ্র সামরিক যৌন নির্যাতনের শিকারদের জন্য চিকিৎসা সহায়তা, সহায়তা গোষ্ঠী, আইনি পরিষেবা, মামলা ব্যবস্থাপনা, সম্প্রদায় শিক্ষা ও পেশাদার প্রশিক্ষণ প্রদান করে এবং লিঙ্গভিত্তিক সহিংসতার বিরুদ্ধে লড়াই করে।
বার্টজিকিস দাবি করেন যে তিনি ভারমন্টের বার্লিংটনে যুক্তরাষ্ট্র কোস্ট গার্ডে কর্মরত অবস্থায় একজন সহকর্মীর দ্বারা যৌন নির্যাতনের শিকার হন এবং কর্তৃপক্ষের কাছ থেকে যথাযথ সমর্থন বা তদন্তের কোন উদ্যোগ পাননি। কোস্ট গার্ড পরিষেবায় "অভ্যস্ত হতে ব্যর্থ" হওয়ার কারণে বরখাস্ত হওয়ার পর, তিনি ২০১০ সালের মে মাসে ম্যাসাচুসেটস মহিলা স্থিতি কমিশন কর্তৃক "ম্যাসাচুসেটসের অপরিচিত নায়িকা" পুরস্কারে ভূষিত হন।
বার্টজিকিস তার ব্লগ ""mydutytospeak.com"" পরিচালনা করেন। তিনি পিটার ফোগেল গোল্ড লিডারশিপ অ্যাওয়ার্ড (দুইবার) এবং পিটার ফোগেল সিলভার লিডারশিপ অ্যাওয়ার্ড লাভ করেছেন।
অরুণা নারায়ণ

অরুণা নারায়ণ কাল্লে একজন ভারতীয় সঙ্গীতশিল্পী যিনি "সারেঙ্গি" বাজান। তিনি আন্তর্জাতিকভাবে সফল "সারেঙ্গি" বাদক রাম নারায়ণের কন্যা এবং পেশাদার "সারেঙ্গি" বাদক হিসেবে প্রথম ভারতীয় মহিলা বলে বিবেচিত।
অরুণা সবসময় তাঁর বাবাকে সারেঙ্গি বাজাতে দেখতেন এবং মাঝে মাঝে তিনি তাঁর জন্য তানপুরা বাজাতেন। অরুণা ১৯৭৩ সালে মাত্র ১৮ বছর বয়সে নিজেই সারেঙ্গি বাজানো শেখার সিদ্ধান্ত নেন। তাঁর বাবা নাসিক থেকে তাঁর জন্য একটি সারেঙ্গি কিনেছিলেন, যেটি আগে একজন ভ্রমণকারী সাধুর ছিল। ২০১৯ সাল থেকে তিনি এখনও এই সারেঙ্গি বাজাচ্ছেন।
প্রশিক্ষণের তিন বছরের মধ্যেই, তিনি জাতীয় পরিবেশনা কেন্দ্রে তাঁর প্রথম বাদ্য-পরিবেশনা করেন। এরপর তিনি তাঁর বাবার সাথে এনসিপিএ-তে মাস্টারক্লাসে গিয়েছিলেন, যেখানে সুরবাহার বাদক অন্নপূর্ণা দেবী এবং তবলা বাদক আহমেদ জান থিরাকওয়া ছিলেন।
পুনেতে তাঁর বিয়ের পরও তিনি বাবার কাছ থেকে সারেঙ্গি বাদন শেখা অব্যাহত রেখেছিলেন। তিনি প্রায়শই পুনে এবং মুম্বাইয়ের মধ্যে যাতায়াত করতেন। তাঁর বাবার মতো, তিনিও একক বাদ্যযন্ত্র হিসেবে সারেঙ্গিকে জনপ্রিয় করার জন্য কাজ করেছেন। তিনি অন্যান্য ঘরাণার সঙ্গীতের সাথেও সারেঙ্গি বাদন করেছেন। কানাডার তাফেলমুসিক বারোক অর্কেস্ট্রার সাথে কাজ করার সময় তিনি আন্তোনিও ভিভাল্ডির "ফোর সিজনস"-এ বেহালার স্থানে একক সারেঙ্গি বাদন করেছিলেন এবং পরে সান ফ্রান্সিসকোর ক্রোনোস কোয়ার্টেটের জন্য সঙ্গীত রচনা করেছিলেন। তবে, তিনি ফিউশন সঙ্গীত এড়িয়ে চলেন।
"মনসুন ওয়েডিং" (২০০১) এবং "লাইফ অফ পাই" (২০১২)-এর মতো চলচ্চিত্রের পটভূমি সুর রচনায় অরুণা সহায়তা করেছেন এবং সাধারণত এই ধরনের প্রকল্পের জন্য সুরকার মাইকেল ডায়ানার সাথে কাজ করেন।
অরুণা নারায়ণ হলেন সারেঙ্গী বাদক রাম নারায়ণের কন্যা এবং সরোদ বাদক ব্রিজ নারায়ণের বোন। তিনি মুম্বাইতে জন্মগ্রহণ করেন ও বড় হয়ে ওঠেন। বিয়ের পর তিনি পুনেতে চলে আসেন। ২০১৯ সাল থেকে, তিনি কানাডার টরন্টোতে থাকেন।
টরন্টো জামে মসজিদ

জামে মসজিদ ( ) হল কানাডার অন্টারিওর টরন্টোর হাই পার্কের ঠিক পূর্বে অবস্থিত একটি মসজিদ। এটি শহরের প্রাচীনতম কানাডিয়ান ইসলামী কেন্দ্র। মসজিদটিকে "টরন্টোর সকল মসজিদের জননী" বলা হয়। 
মসজিদটির মূল ভবনটি ১৯৩০ সালে প্রেসবিটারিয়ান চার্চ হিসেবে নির্মিত হয়। পরে ১৯৬৯ সালে টরন্টোতে বসনিয়ান এবং আলবেনিয়ান মুসলিম সম্প্রদায় এই ভবনটি ক্রয় করে। এটিকে শহরের প্রথম ইসলামী উপাসনালয়ে রূপান্তরিত করে।
জামি মসজিদের জামাত ১৯৬১ সালে প্রতিষ্ঠিত হয়েছিল। প্রথমে ডানডাস ওয়েস্ট এবং কিলের কাছে একটি চামড়ার দোকানে মিলিত হতো। বর্তমানে মসজিদটির কাঠামো মূলত ১৯৩০ সালে জন ফ্রান্সিস ব্রাউন অ্যান্ড সন হাই পার্ক প্রেসবিটেরিয়ান চার্চ হিসেবে তৈরি করা হয়েছিল। ১৯৬৯ সালে, মুসলিম সোসাইটি অফ টরন্টো সৌদি আরবের বাদশাহ ফয়সালের কাছ থেকে তহবিল সংগ্রহ করে। যাতে পূর্ব-বিদ্যমান জামাতের জন্য এবং টরন্টোর প্রথম স্থায়ী মসজিদ হিসেবে গির্জা ভবনটি ক্রয় করা যায়। 
যদিও জামি মূলত তাবলীগ জামাতের বিপুল সংখ্যক অনুসারী ছিলেন। কিন্তু গুজরাটি মুসলিমদের বড় ধরনের অভিবাসনের পর তাদের সংখ্যা কমে যায়। এর ফলে পূর্ব টরন্টোতে একটি হল ভাড়া নেওয়া হয়। পরে ১৯৮১ সালে একটি ভবন ক্রয় করে মদিনা মসজিদে রূপান্তরিত করা হয়। এটি পরে তাবলিগি জামাতের আধ্যাত্মিক কেন্দ্র হয়ে ওঠে। এরপর জামি মসজিদ মুসলিম স্টুডেন্টস অ্যাসোসিয়েশনের নেতৃত্বের দিকে ঝুঁকে পড়ে। 
২০০৪ সালে বি’নাই ব্রিথ উদ্বেগ প্রকাশ করে। তখন ইব্রাহিম হুসেইন মালাবারি জামির ইমাম ছিলেন বা আগে ছিলেন বলে মনে করা হয়। তিনি আব্দুল-রহমান আল-সুদাইসকে ইসলামিক সোসাইটি অফ নর্থ আমেরিকার একটি সম্মেলনে আমন্ত্রণ জানান। আল-সুদাইস এর আগে ইহুদিদের সম্পর্কে বলেছিলেন "মানব জাতির আবর্জনা, পৃথিবীর ইঁদুর, নবীদের হত্যাকারী এবং বানর ও শূকরের নাতি"। এই মন্তব্যটির ইহুদিরা থেকে তীব্র নিন্দা করে।। 
২০১৭ সালে, জামি মসজিদের তহবিল সংগ্রহের কার্যক্রমে দেখা যায় যে এই অর্থ পরোক্ষভাবে জামায়াত-ই-ইসলামী এবং এর সশস্ত্র শাখা হিজবুল মুজাহিদিনের জন্য ব্যবহৃত হচ্ছিল। তারা কানাডার নিষিদ্ধ সংগঠনের তালিকায় রয়েছে। ফলস্বরূপ, তহবিল সংগ্রহের আয়োজক গ্রুপ আইএসএনএ ইসলামিক সার্ভিসেস অফ কানাডাকে ৫০০,০০০ কানাডিয়ান ডলার জরিমানা দিতে নির্দেশ দেওয়া হয়। কানাডিয়ান রাজস্ব সংস্থার মতে: "সমিতির সম্পদ সম্ভবত, প্রত্যক্ষ বা পরোক্ষভাবে জামায়াতে ইসলামী এবং/অথবা এর সশস্ত্র শাখা হিজবুল মুজাহিদিনের রাজনৈতিক প্রচেষ্টার সমর্থনে ব্যবহৃত হতে পারে।"
মিত্রা বীর

মিত্রা বীর (অজানা – ১৯৭৮) একজন ভারতীয় স্বাধীনতা সংগ্রামী এবং শিক্ষাবিদ ছিলেন। তিনি পর্তুগিজ শাসিত গোয়ায় ২২ বছর বয়সে বারো বছরের কারাদণ্ডে দণ্ডিত হয়েছিলেন। পরবর্তীতে, তিনি মারগাও, ভেরেম, কাকোরা এবং গোয়ার অন্যান্য স্থানে মেয়েদের জন্য বিদ্যালয় প্রতিষ্ঠা করেন। পাশাপাশি নারীদের জন্য প্রাপ্তবয়স্ক ও বৃত্তিমূলক শিক্ষা কেন্দ্রও চালু করেন। তিনি প্রয়াত মাধব আর. বীর এর স্ত্রী ছিলেন। তিনি গোয়া বিধানসভার প্রাক্তন সদস্য এবং গান্ধীবাদী ছিলেন।
তিনি ১৯৭৮ সালে মারা যান।
সোফি নেলিস

মারি-সোফি নেলিস (জন্ম: ২৭ মার্চ, ২০০০) একজন কানাডীয় অভিনেত্রী। তিনি "মঁসিয়ে লাজার" (২০১১) চলচ্চিত্রে তার জেনি অ্যাওয়ার্ড-জয়ী অভিনয়ের জন্য পরিচিত। এছাড়াও তিনি বেস্টসেলিং উপন্যাস "দ্য বুক থিফ"-এর চলচ্চিত্র অভিযোজনে লাইজেল মেমিঙ্গা এবং "দ্য কিড ডিটেকটিভ" (২০২০)-এ ক্যারোলিন চরিত্রে অভিনয় করেছেন। বর্তমানে তিনি শোটাইমের সিরিজ "ইয়েলোজ্যাকেটস" (২০২১–বর্তমান)-এ তরুণী শনার চরিত্রে অভিনয় করছেন।
মারি-সোফি নেলিস ২০০০ সালের ২৭ মার্চ কানাডার অন্টারিওর উইন্ডসরে জন্মগ্রহণ করেন। তিনি ফরাসি বংশোদ্ভূত। তার মা পলিন বেলহুমার ২০১৩ সালে স্কুল-শিক্ষিকার চাকরি ছেড়ে সোফি ও তার ছোট বোন ইসাবেলের (যিনিও একজন অভিনেত্রী) ট্যালেন্ট ম্যানেজার হিসেবে কাজ শুরু করেন। নেলিস ফরাসি ও ইংরেজি ভাষায় সাবলীলভাবে কথা বলতে পারেন। তার চার বছর বয়সে পরিবারটি মন্ট্রিয়লে চলে যায়।
মনিক বুযার্তে

মনিক বুযার্তে (জন্ম ২৬ আগস্ট, ১৯৬০, সান পেদ্রো, ক্যালিফোর্নিয়া, যুক্তরাষ্ট্র) একজন সুরকার, ট্রোম্বোন বাদক এবং সক্রিয় কর্মী। তিনি আন্তর্জাতিক মহিলা সংগীত জোটের পক্ষে ভিয়েনা ফিলহারমোনিকে লিঙ্গ বৈষম্যের বিরুদ্ধে আন্তর্জাতিক প্রতিবাদের গুরুত্বপূর্ণ অংশ ছিলেন। এই প্রতিবাদ ১৯৯৭ সালে ভিয়েনা ফিলহারমোনিকে মহিলাদের সদস্যপদ পাওয়ার পথ সুগম করে। অর্কেস্ট্রা ঘোষণা করেছিল যে আনা লেলকেস প্রথম মহিলা সদস্য হিসেবে অন্তর্ভুক্ত হয়েছেন। লেলকেস প্রায় বিশ বছর ধরে অর্কেস্ট্রায় বাজিয়েছেন। তবে লিঙ্গের কারণে তিনি আনুষ্ঠানিক সদস্য হতে পারেননি।
বুযার্তের গবেষণার আগ্রহের মধ্যে রয়েছে নারী সুরকারদের দ্বারা রচিত ব্রাস বাদ্যযন্ত্রের রচনাগুলি খুঁজে বের করা।
বুযার্তে স্টুয়ার্ট ডেম্পস্টার এবং নেড মেরেডিথের সঙ্গে পড়াশোনা করেন এবং তিনি পলিন অলিভেরোস এর গভীর শ্রবণ অনুশীলন শেখানোর জন্য প্রত্যয়িত। তিনি ওয়াশিংটন বিশ্ববিদ্যালয় থেকে বি.এ. ও বি.মিউজ এবং ম্যানহাটন স্কুল অফ মিউজিক থেকে এম.মিউজ ডিগ্রি অর্জন করেন।
মনিক বুযার্তে টম বিকলির সঙ্গে "অ্যান্থোলোজি অফ এসেইস অন ডিপ লিসেনিং" সম্পাদনা করেন। এটি ২০১২ সালে প্রকাশিত হয়।
ভগবতী ভোলা নথ

ভগবতী ভোলা নথ (জন্ম আনুমানিক ১৮৮২) ছিলেন একজন ভারতীয় সমাজ সংস্কারক, সক্রিয় কর্মী এবং ভোটাধিকারী।
ভগবতী ভোলা নথ ১৮৮২ সাল নাগাদ ব্রিটিশ ভারতের লাহোরে জন্মগ্রহণ করেন। তিনি ইণ্ডিয়ান মেডিকেল সার্ভিসে কর্মরত মেজর ভোলা নথকে বিয়ে করেন, তাঁদের দুটি পুত্র সন্তান ছিল। তিনি ১৯০৮ সাল থেকে ইংল্যান্ডে বসবাস করছিলেন।
ভগবতী ভোলা নথ ভারতীয় মহিলা শিক্ষা তহবিলের সম্মানসূচক সম্পাদক ছিলেন এবং ইস্টার্ন লীগেরও সদস্য ছিলেন।
১৯১১ সালের ১৭ই জুন, উইমেন'স সোশ্যাল অ্যাণ্ড পলিটিক্যাল ইউনিয়ন (ডব্লিউএসপিইউ) শ্বেতাঙ্গ নারীদের ভোটের দাবিতে রাজা পঞ্চম জর্জের রাজ্যাভিষেককে ব্যবহার ক'রে একটি নারী রাজ্যাভিষেক শোভাযাত্রার আয়োজন করে। জেন কোবডেন এবং ললিতা রায় এই শোভাযাত্রার সামনে একটি ভারতীয় দলকে সংঘবদ্ধ করেছিলেন, যারা 'ইম্পেরিয়াল দল'-এরও অংশ ছিল। মিছিলে অংশগ্রহণকারী ভারতীয় মহিলাদের মধ্যে ভগবতী নথও ছিলেন।
মহিলাদের "আকর্ষক" হিসেবে উপস্থিত থাকার জন্য এবং "সাম্রাজ্য জুড়ে নারীর ভোটাধিকারের প্রতি সমর্থনের শক্তি" প্রদর্শনের জন্য আমন্ত্রণ জানানো হয়েছিল। তাদের "সুন্দর পোশাক" (শাড়ি) জনসাধারণের কাছ থেকে প্রশংসনীয় দৃষ্টি আকর্ষণ করেছিল। মিছিলের একটি ছবিতে, ভগবতী নথকে দেখা গিয়েছিল একটি অ্যাপ্লিকের কাজ (একটি সূঁচের কাজের কৌশল যেখানে কাপড় বা উপাদানের টুকরো দিয়ে ছবি বা প্যাটার্ন তৈরি করে সেগুলিকে একটি বড় কাপড়ের ওপর সেলাই করা হয়।) সহ ব্যানার নিয়ে মহিলাদের সঙ্গে হাঁটতে।
পরবর্তীতে ভারতীয় মহিলাদের ভোটাধিকারের জন্য ব্রিটিশ সরকারের কাছে যাঁরা আবেদন করেছিলেন, তাঁদের মধ্যে ভগবতী নথ ছিলেন।
তাঁর মৃত্যুর তারিখ অজানা।
জুলিও আলোনসো ওর্তেগা

হুলিও আলোনসো ওর্তেগা (জন্ম ২৩শে ডিসেম্বর, ২০০০, লাস পালমাস, গ্রান কানারিয়া) একজন স্পেনীয় নাবিক এবং দুই-জনের ডিঙি শ্রেণিতে বিশেষজ্ঞ বিশ্ব চ্যাম্পিয়ন। তিনি তার ক্রীড়া জীবনের অধিকাংশ সময় রয়্যাল গ্রান কানারিয়া ইয়ট ক্লাবের হয়ে নৌকা চালিয়েছেন, যেখানে তিনি কোচ অ্যারন সারমিয়েন্তো এবং দুইবারের অলিম্পিক স্বর্ণপদক বিজয়ী লুইস দোরেস্তের অধীনে প্রশিক্ষণ গ্রহণ করেন।
নাবিক হিসাবে তার কর্মজীবনের বাইরে, আলোনসো যুক্তরাজ্যে উচ্চশিক্ষা গ্রহণ করেছেনন। তিনি ল্যাঙ্কাস্টার ইউনিভার্সিটি থেকে বিজনেস ম্যানেজমেন্টে প্রথম-শ্রেণীর অনার্স সহ ব্যাচেলর অফ সায়েন্স ডিগ্রি অর্জন করেছেন। পরবর্তীতে তিনি কিংস কলেজ লন্ডন থেকে উদীয়মান বাজারের রাজনৈতিক অর্থনীতির উপর স্নাতকোত্তর ডিগ্রি অর্জন করছেন, এবং প্রোএক্সকা (PROEXCA)-এর বৃত্তি নিয়ে আটলান্টিকো মিডিও বিশ্ববিদ্যালয় (Universidad del Atlántico Medio) থেকে ইন্টারন্যাশনাল বিজনেসে দ্বিতীয় স্নাতকোত্তর ডিগ্রি সম্পন্ন করেছেন।
আলোনসো দশ বছর বয়সে মোগানে অপটিমিস্ট ক্লাসে সেইলিং শুরু করেন, পরে রয়্যাল গ্রান কানারিয়া ইয়ট ক্লাবে যোগ দেন, যেখানে তিনি এখনও প্রতিদ্বন্দ্বিতা করছেন।
৪২০ ক্লাসে, আলোনসো উল্লেখযোগ্য সাফল্য অর্জন করেন। তিনি তিনটি স্প্যানিশ সেইলিং চ্যাম্পিয়নশিপ জিতেছেন এবং লুইস দোরেস্তের সাথে রানার্স-আপ অবস্থান অর্জন করেন, যিনি বিশিষ্ট নাবিক লুইস দোরেস্তের সন্তান এবং ম্যানুয়েল দোরেস্তে, গুস্তাভো দোরেস্তে এবং হোসে লুইস দোরেস্তে-র ভাইপো — যারা সকলেই স্প্যানিশ সেইলিং এর ইতিহাসে বিশিষ্ট ব্যক্তিত্ব। এই সময়ে, তিনি বিভিন্ন ইউরোপীয় এবং বিশ্ব চ্যাম্পিয়নশিপেও অংশগ্রহণ করেছেন, মূল্যবান আন্তর্জাতিক অভিজ্ঞতা অর্জন করছেন।
৪২০ ক্লাসে তার সময়ের একটি উল্লেখযোগ্য বিষয় ছিল দলীয় রেসিং বিভাগে একটি বিশ্ব চ্যাম্পিয়নশিপ জয়। এই কৃতিত্বের ফলে তার জন্মস্থানে তার উল্লেখযোগ্য স্বীকৃতি আসে, যেখানে তিনি এস্তাদিও গ্রান কানারিয়াতে ইউডি লাস পালমাস এবং রিয়াল মাদ্রিদ সিএফ-এর মধ্যে একটি ফুটবল ম্যাচের সম্মানসূচক কিক-অফ করেন।
29er ক্লাসে স্থানান্তরিত হয়ে, আলোনসো অ্যাবসোলিউট স্প্যানিশ 29er চ্যাম্পিয়নশিপে একটি স্বর্ণপদক এবং স্প্যানিশ চ্যাম্পিয়নশিপে অনূর্ধ্ব-১৯ বিভাগে স্বর্ণপদক অর্জন করেন। এই সাফল্যগুলি তাকে টেক্সাসের কর্পাস ক্রিস্টিতে অনুষ্ঠিত ২০১৮ ইয়ুথ সেইলিং ওয়ার্ল্ড চ্যাম্পিয়নশিপে স্পেনের প্রতিনিধিত্ব করার যোগ্যতা অর্জন করতে সাহায্য করে, যেখানে তিনি সামগ্রিকভাবে দশম স্থান অর্জন করেন।
একই বছরে, আলোনসো বারমুডায় অনুষ্ঠিত রেড বুল ইয়ুথ আমেরিকা'স কাপে স্পেনের প্রতিনিধিত্ব করার জন্য আনুষ্ঠানিকভাবে গঠিত একটি দল স্প্যানিশ ইম্পালস বাই আইবেরোস্টার (Spanish Impulse by IBEROSTAR)-এর সাথে চুক্তিবদ্ধ হন,। এই সময়ে, তিনি মিয়ামিতে রেড বুল ফয়েলিং জেনারেশন ওয়ার্ল্ড ফাইনালে স্পেনের প্রতিনিধিত্ব করেন, ফ্লাইং ফ্যান্টম ক্যাটামারানে প্রতিদ্বন্দ্বিতা করেন এবং উচ্চ-পারফরম্যান্স সেইলিং ডিসিপ্লিনে তার অভিযোজন ক্ষমতা প্রদর্শন করেন।
বর্তমানে, আলোনসো মারিয়া বোভারের সাথে অলিম্পিক গেমসে মিশ্র ৪৭০ ক্লাসে স্পেনের প্রতিনিধিত্ব করার লক্ষ্যে অংশীদারিত্ব করছেন। এখনও পর্যন্ত, তারা ৪৭০ সেইলিং ওয়ার্ল্ড চ্যাম্পিয়নশিপে অনূর্ধ্ব-২৪ বিভাগে চতুর্থ স্থান এবং ৪৭০ সেইলিং ইউরোপীয় চ্যাম্পিয়নশিপে অনূর্ধ্ব-২৪ বিভাগে পঞ্চম স্থান অর্জন করেছেন।
সাবরাং ট্যুরিজম পার্ক

সাবরাং ট্যুরিজম পার্ক একটি প্রস্তাবিত অর্থনৈতিক অঞ্চল যা বাংলাদেশের পর্যটননগরী কক্সবাজার শহরের অদূরে টেকনাফ উপজেলায় অবস্থিত একটি বিনোদন কেন্দ্র। এটি বাংলাদেশের বৃহত্তম বিনোদনমূলক পার্ক। বাংলাদেশ অর্থনৈতিক অঞ্চল কর্তৃপক্ষ (বেজা)র সারা দেশে ১০০টি বিশেষ অর্থনৈতিক অঞ্চল উন্নয়নের পরিকল্পনার একটি অংশ সাবরাং ট্যুরিজম পার্ক।
অর্থনৈতিক বিষয়ক মন্ত্রিসভা কমিটি ৬ মে ২০১৫ তারিখে এ প্রকল্পটি অনুমোদন করে। পার্কের উন্নয়ন কাজের উদ্বোধন হয়েছিল ২০১৬ সালে। এ প্রকল্পের বাজেট ধরা হয়েছে প্রায় ২ হাজার কোটি টাকা।
এ বাজেটের একটি বড় অংশ প্রায় ৫০০ কোটি টাকা ব্যয় হবে ট্যুরিজম পার্ককে সাগরের উচ্চ জোয়ারের প্রভাবমুক্ত রাখতে 'সুপার ডাইক' বা শক্তিশালী বেড়িবাঁধ নির্মাণে।
সাবরাং ট্যুরিজম পার্ক কক্সবাজার শহর থেকে প্রায় ৮২ কিলোমিটার এবং টেকনাফ শহর থেকে ৫ কিলোমিটার দক্ষিণে অবস্থিত। এই স্থানটি বৈচিত্র্যময় ও বহুমুখী, কারণ এর দক্ষিন-পশ্চিম দিক থেকে উত্তাল বঙ্গোপ সাগর, পূর্বে শান্তশিষ্ট নাফ নদীর পানি আর উত্তর দিকে মনোরম পাহাড়ের দৃশ্য।
সাবরাং ট্যুরিজম পার্কে ২৮টি বিনিয়োগকারী প্রতিষ্ঠানের সঙ্গে জমি ইজারা চুক্তি স্বাক্ষর হয়েছে। এসব প্রতিষ্ঠানের প্রস্তাবিত বিনিয়োগের পরিমাণ প্রায় ৪৬ কোটি মার্কিন ডলার। দেশী-বিদেশী বিভিন্ন প্রতিষ্ঠান বিনিয়োগের আগ্রহ প্রকাশ করেছে। নেদারল্যান্ডস, সিঙ্গাপুর এবং অন্যান্য দেশের ২৩ বিনিয়োগকারী ১১২ দশমিক ২৯ একর জমি বরাদ্দ পেয়েছে। এর বিনিময়ে তারা ৪১৩ মিলিয়ন ডলার বিনিয়োগের প্রস্তাব দিয়েছেন।
গ্রেট আউটডোর অ্যান্ড অ্যাডভেঞ্চার লিমিটেড এখানে তিন একর জমিতে প্রায় ৬০ লাখ ডলার বিনিয়োগে পর্যটনবান্ধব বিভিন্ন স্থাপনা গড়ে তুলবে। এর মধ্যে রয়েছে, স্নোরকেলিং, স্কুবা ডাইভিং, প্যারাসেইলিং, জেট স্কিইং, প্যাডেল বোর্ডিং, বিচ ভলিবল, বিচ বোলিং
গ্রিন অরচার্ড হোটেল অ্যান্ড রিসোর্টস লিমিটেড দেড় একর জমিতে প্রায় ৭৫ কোটি ডলার বিনিয়োগে গড়ে তুলবে ২১০টি রুম বিশিষ্ট থ্রি স্টার হোটেল, রিক্রিয়েশন সেন্টার এবং কনভেনশন সেন্টার।
সানসেট বে লিমিটেড এক একর জমিতে প্রায় ১ কোটি ৯২ লাখ ডলার বিনিয়োগে ৩৭০টি রুম বিশিষ্ট ৫ তারকা হোটেলসহ পর্যটনবান্ধব স্থাপনা তৈরি করবে
সাবরাং ট্যুরিজম পার্কে ইতিমধ্যে ১২টি প্রতিষ্ঠানের বিনিয়োগ অনুমোদন পেয়েছে, যার মাধ্যমে ২৪ কোটি ৫০ লাখ ডলার বিনিয়োগ হবে।
সরকারি-বেসরকারি অংশীদারিত্বের (পিপিপি) ভিত্তিতে সাবরাং ট্যুরিজম পার্ক গড়ে তোলা হবে, এখানে বিভিন্ন ক্যাটাগরির রিসোর্ট ও হোটেলের পাশাপাশি গলফ কোর্স, শপিং সেন্টার, ঐতিহ্য ও মুক্তিযুদ্ধ জাদুঘর, অ্যামফিথিয়েটার, কনভেনশন সেন্টার, আ্যমিউজমেন্ট পার্ক, হাসপাতাল, ফায়ার স্টেশন, দুর্যোগ ব্যবস্থাপনা কেন্দ্র থাকবে
এছাড়াও যোগাযোগের জন্য বাস ডিপো, ট্রান্সপোর্টেশন হাব, হেলিপ্যাড ও জেটি স্টেশন করা হবে। রাস্তা, হাঁটার পথ ও বাইসাইকেল লেন রাখা হবে।
নাবীধ

নাবিধ (আরবি: ) হল আরব উপদ্বীপের একটি ঐতিহ্যবাহী গাঁজন করা পানীয়, যা সাধারণত খেজুর পানিতে ভিজিয়ে তৈরি করা হয়। তবে এটি শুকনো আঙুর (কিশমিশ) দিয়েও প্রস্তুত করা যেতে পারে। নাবিধ সাধারণত মাদকতা সৃষ্টি করে না। তবে নির্দিষ্ট সময়ের জন্য রেখে দিলে এটি হালকা মাদকদ্রব্যে পরিণত হতে পারে এবং গাঁজনের মাত্রার ওপর নির্ভর করে এটি আরও বেশি মাদকতাপূর্ণও হয়ে উঠতে পারে।
নাবিধের অ্যালকোহলিক মাত্রা পরিবেষ্টিত অবস্থার ওপর নির্ভর করে বাড়তে পারে এবং এটি নেশা সৃষ্টি করতে পারে। যেহেতু অনেক মুসলিমের মতে, অ্যালকোহল হারাম তাই নাবিধকে নির্দিষ্ট সময় পর্যন্তই গাঁজানো হয় যাতে এটি পুরোপুরি অ্যালকোহলে পরিণত না হয়। ইমাম মালিক ইবন আনাস-এর হাদিস সংকলন অনুযায়ী, "লাউকি বা আলকাতরা মাখানো পাত্রে নাবিধ প্রস্তুত করা নিষিদ্ধ"। 
এফেসাসের রুফাস (fl. ১০০ খ্রিস্টাব্দ) নাবিধ সম্পর্কে একটি প্রবন্ধ লিখেছিলেন, যা পরবর্তীতে কুস্তা ইবন লুকা তার সময়ে আরবিতে "রিসালাহ ফি আল-নাবিধ" নামে অনুবাদ করেছিলেন। ২০০৭ সালে বিশ্বের বিভিন্ন গ্রন্থাগার থেকে এই পাণ্ডুলিপির অনুলিপি সংগ্রহ ও সম্পাদনা করার পর হাকিম সৈয়দ জিল্লুর রহমান এটি পুনরায় প্রকাশ করেন এবং উর্দু ও আরবিতে অনুবাদ করেন।
আরব লেখক ইবন ফাদলান ভলগা নদীর তীরে "রুসিয়্যাহ" নামে পরিচিত এক জাতিগোষ্ঠীর সঙ্গে তার সাক্ষাতের বিবরণ দেন। তিনি উল্লেখ করেন যে এই রুসিয়্যাহরা (যারা রুশ বা ভাইকিং হতে পারে) এক ধরনের মাদকীয় পানীয় পান করত, যাকে তিনি "নাবিধ" নামে উল্লেখ করেছেন। যদিও প্রকৃতপক্ষে এটি কোন পানীয় ছিল কি না তা স্পষ্ট নয়, তবে প্রেক্ষাপট থেকে বোঝা যায় যে এটি নেশা সৃষ্টি করত।
আধুনিক আরবি ভাষায় "নাবিধ" শব্দের অর্থ পরিবর্তিত হয়ে সাধারণভাবে ওয়াইন বোঝাতে ব্যবহৃত হয়। এটি শাস্ত্রীয় আরবির মদের জন্য ব্যবহৃত মূল শব্দ খামর-এর পরিবর্তে প্রচলিত হয়েছে।
জাস্টিন কাইনস

জাস্টিন মারি কাইনস ওএএম (জন্ম ২১ ফেব্রুয়ারি ১৯৭৩) অস্ট্রেলিয়ার একজন লবিস্ট এবং অধিকারকর্মী ছিলেম। তিনি ১২ সেপ্টেম্বর ২০২২ তারিখে গ্লিওব্লাস্টোমা রোগে ১৪ মাসের লড়াইয়ের পর ৪৯ বছর বয়সে মারা যান।
জাস্টিন কাইনস মাতৃত্ব কোয়ালিশনের জাতীয় সভাপতি ছিলেন। এটি ২০০৩ থেকে ২০০৫ এবং ২০০৮-০৯ পর্যন্ত অস্ট্রেলিয়াতে মাতৃত্ব বিষয়ক তদবিরের জাতীয় ছাতা সংগঠন ছিল। তিনি ২০০১ থেকে ২০০৬ পর্যন্ত হোমবির্থ অস্ট্রেলিয়ার জাতীয় সমন্বয়ক ছিলেন এবং ২০০৬ থেকে ২০১০ পর্যন্ত সেক্রেটারি হিসেবে দায়িত্ব পালন করেন। তিনি মাতৃত্ব কোয়ালিশনের জাতীয় প্রচারণা উপদেষ্টা হিসেবেও কাজ করেছিলেন। ২০০৭ সালে তিনি হোয়াট উইমেন ওয়ান্ট নামক একটি রাজনৈতিক দল প্রতিষ্ঠা করেন। এই দলের উদ্দেশ্য ছিল অস্ট্রেলীয় নারীদের সিদ্ধান্ত গ্রহণে বড় ভূমিকা দেওয়া এবং সামাজিক নীতির একটি বিস্তৃত কাঠামোকে পুনরায় আলোচনায় আনা। দলের জন্য ২০০৭ সালের নির্বাচনে প্রায় ৬০,০০০ ভোট পাওয়া গিয়েছিল। তবে ২০১০ সালে তারা কোন প্রার্থী দাঁড় করায়নি। পরিবর্তে কাইনস চারটি স্বাধীন প্রার্থীকে সমর্থন করেছিলেন। তারা ছিলেন রবার্টসন, ম্যাকোয়ারি, ডিকসন এবং কোরাংগামাইট। কোরাংগামাইটে পাওয়া ভোট গিলার্ড সরকারের সংখ্যালঘু গঠনকে গুরুত্বপূর্ণ ভূমিকা পালন করেছিল ।
কাইনস ২০১১ সালের অস্ট্রেলিয়া দিবস পুরস্কারে "মাতৃস্বাস্থ্য, মাতৃত্ব পরিচর্যা এবং শিক্ষা ক্ষেত্রে সেবার জন্য" অস্ট্রেলিয়া মেডেল লাভ করেন।
এবিসি সানডে প্রোফাইল মোনিকা অ্যাটার্ড
কাট্টলী সমুদ্র সৈকত

কাট্টলী সমুদ্র সৈকত বাংলাদেশের চট্টগ্রাম শহরে অবস্থিত একটি স্বল্প পরিচিত কিন্তু অত্যন্ত মনোরম সমুদ্র সৈকত। এটি চট্টগ্রাম শহর থেকে প্রায় ৮ কিলোমিটার দূরে পাহাড়তলী থানার জহুর আহমেদ চৌধুরী স্টেডিয়ামের পাশে অবস্থিত। স্থানীয়ভাবে এটিকে জেলেপাড়া সমুদ্র সৈকত বা জাইল্লাপাড়া নামেও ডাকা হয়। সৈকতটি তার শান্ত পরিবেশ, ম্যানগ্রোভ বন এবং জেলেদের জীবনধারার জন্য জনপ্রিয়।
কাট্টলী সমুদ্র সৈকত একটি তুলনামূলক নিরিবিলি সৈকত যেখানে সমুদ্রের বিশালতা, সবুজ প্রকৃতি, এবং জেলেদের জীবনযাত্রা একসঙ্গে মিশে আছে। অন্যান্য সমুদ্র সৈকতের তুলনায় এটি কম বাণিজ্যিকায়িত, ফলে প্রকৃতির নৈসর্গিক সৌন্দর্য এখানে বেশি অনুভূত হয়। সৈকতের পাশেই রয়েছে কিছু মাছ বাজার (যেমন মাছপট্টি, ইলিশঘাট, রাণীঘাট মাছবাজার), যেখানে প্রতিদিন জেলেরা মাছ বিক্রি করে। বর্ষাকালে সৈকতের দৃশ্য আরও মনোমুগ্ধকর হয়ে ওঠে।
কাট্টলী সৈকতের প্রধান আকর্ষণসমূহ:
কাট্টলী সৈকত বর্তমানে সরকারের সংরক্ষিত এলাকা ভুক্ত নয়। অন্যদিকে সন্ধ্যার পর এখানে পর্যাপ্ত নিরাপত্তা না থাকায় ছিনতাই ও চুরি-ছিনতাইয়ের ঘটনা ঘটে। পুলিশের স্থায়ী ক্যাম্প স্থাপনের দাবি উঠেছে।
সৈকতের আশপাশে কয়েকটি পার্ক গড়ে উঠেছে:
মাতিলদে ক্যারানজা

ফ্রান্সিসকা মাতিলদে ক্যারানজা ভোলিও (তিনি মাতিলদে ক্যারানজা নামে পরিচিত) একজন কোস্টারিকান আন্দোলনকারী এবং শিক্ষক ছিলেন। তিনি কোস্টা রিকার প্রথম মহিলা যিনি দর্শনশাস্ত্রে ডক্টরেট ডিগ্রি অর্জন করেন।
মাতিলদে ক্যারানজা ১৮৯২ সালের ৬ জানুয়ারি সান হোসে, কোস্টা রিকায় জন্মগ্রহণ করেন এবং ১৮৯২ সালের ৭ ফেব্রুয়ারি তার জন্মনিবন্ধন হয়। তার পিতা ছিলেন ফ্রান্সিসকো ক্যারানজা এবং মাতার নাম ছিল পেট্রোনিলা ভোলিও। তিনি ১৯১৯ সালে শিক্ষক ধর্মঘটের নেতা ছিলেন এবং এটি প্রেসিডেন্ট ফেডেরিকো টিনোকো গ্রানাদোস-এর শ্রমনীতি বিরোধী ছিল। এটি শেষ হয়েছিল সরকারী পত্রিকা অফিস, "লা ইনফরমাসিওনে" আগুন লাগানোর মাধ্যমে। ধর্মঘটটিতে নেতৃত্ব দিয়েছিলেন আঞ্জেলা আকুণা ব্রাউন এবং এতে আনা রোজা চাকন, লিলিয়া গঞ্জালেজ, কারমেন লিরা, ভিক্টোরিয়া মাদ্রিগাল, ভিটালিয়া মাদ্রিগাল, এস্টের দে মেজারভিল, মারিয়া অরটিজ, থিওডোরা অরটিজ, এস্টার সিলভা এবং আন্দ্রেয়া ভেনেগাস-এর মতো শিক্ষকরা ছিলেন। ১৯২০ সালে, তিনি লিরা এবং গঞ্জালেজের সঙ্গে ইউরোপে গিয়ে মন্টেসরি শিক্ষা পদ্ধতির মডেল শিখেছিলেন যাতে এটি কোস্টা রিকায় প্রয়োগ করা যায়। ১৯৩০ এর দশকের শুরুর দিকে ক্যারানজা মার্কিন যুক্তরাষ্ট্রে তার পড়াশোনা এগিয়ে নিয়ে যান এবং প্রায় এক দশক ধরে তা অব্যাহত থাকে। ১৯৪০ সালে ইউনিভার্সিটি অফ উইসকনসিন থেকে দর্শনশাস্ত্রে ডক্টরেট ডিগ্রি অর্জন করেন। তার স্নাতক গবেষণাপত্র "এল পুয়েবলো ভিস্তো আ ট্রাভেস দে লোস এপিসোডিওস নাসিওনালেস" ১৯৪২ সালে কোস্টা রিকায় প্রকাশিত হয়। স্নাতকোত্তর সমাপ্তির পর, তিনি সেন্ট মেরি-অফ-দ্য-উডস, ইন্ডিয়ানায় পড়াতে শুরু করেন।
নারীবাদী শিল্প সমালোচকদের তালিকা

এটি নারীবাদী শিল্প সমালোচকদের একটি তালিকা। এই তালিকায় সেই শিল্প সমালোচকরা অন্তর্ভুক্ত রয়েছেন, যারা "নারীদের সম্পর্কে নারীদের চেতনার প্রতিফলন ঘটান" এবং যারা নারীবাদী শিল্প আন্দোলনে ভূমিকা রেখেছেন। এতে দ্বিতীয় তরঙ্গ ও তৃতীয় তরঙ্গ নারীবাদী সমালোচকরা অন্তর্ভুক্ত রয়েছেন।
১৯৭০ দশকের নারীবাদী আভঁ-গার্দ শিল্পীদের তালিকা

এটি হলো ১৯৭০ দশকের নারীবাদী আভঁ-গার্দ শিল্পীদের তালিকা। এই তালিকায় শিল্পীদের প্রথম নির্বাচন করা হয়েছিল তাদের ভিয়েনার সামলুঙ্গ ভারবুন্ড সংগ্রহশালায় অন্তর্ভুক্তির ভিত্তিতে এবং এর আন্তর্জাতিক প্রদর্শনী সফর "দ্য ফেমিনিস্ট আভঁ-গার্দ অব দ্য ১৯৭০: ওয়ার্কস ফ্রোম দ্য সামলুঙ্গ ভারবুন্ড"-এ তাদের উপস্থিতি অনুসারে।
সাইমন শ্যাপুইস-বিশফ

সাইমন শ্যাপুইস-বিশফ (১৬ মার্চ ১৯৩১ – ৯ অক্টোবর ২০২৩) একজন সুইস আন্দোলনকারী ছিলেন। তিনি সুইজারল্যান্ডে নারীদের ভোটাধিকারের জন্য একজন সংগঠক ছিলেন। তিনি "এসোসিয়েশন সুইস পোর লেস দ্রোয়া দে লা ফেম" (এডিএফ অথবা সুইস এসোসিয়েশন ফর দ্য রাইটস অফ উইমেন)-এর প্রধান ছিলেন এবং "ফেমস সুইস" জার্নালের সভাপতি ছিলেন।
শ্যাপুইস-বিশফ "বালে"তে জন্মগ্রহণ করেন। আট বছর বয়সে তার পরিবার লৌসানে চলে যায়।
শ্যাপুইস-বিশফ ভাউদ ক্যানটনে একজন শিক্ষক হয়েছিলেন। তিনি তার আন্দোলনের শুরুটা ১৯৫৯ সালে করেছিলেন। তখন তিনি জানতে পারেন যে তার স্কুলের পুরুষরা একই যোগ্যতা সত্ত্বেও মহিলাদের তুলনায় ৩০% বেশি বেতন পাচ্ছিলেন। এরপর থেকে তিনি সমান অধিকার অর্জনের জন্য কাজ শুরু করেন। মহিলাদের ভোটাধিকার, শিক্ষা প্রবেশাধিকার, একই কাজের জন্য সমান বেতন, মাতৃত্ব সুবিধা এবং গর্ভপাতকে অপরাধমুক্তকরণের জন্য কাজ করতে থাকেন। তিনি মহিলা ভোটাধিকার আন্দোলনে সক্রিয় ছিলেন এবং এটি সুইস মহিলাদেরকে ১৯৭১ সালে পূর্ণাঙ্গভাবে প্রদান করা হয়।
শ্যাপুইস-বিশফ "অ্যাসোসিয়েশন লোসান্নোইস পোর লে সুফরেজ ফেমিনিন" (লৌসান্নে মহিলা ভোটাধিকার অ্যাসোসিয়েশন) এ সক্রিয় হয়ে ওঠেন এবং পরে ১৯৭১ থেকে ১৯৭৪ পর্যন্ত এর সভাপতি ছিলেন। পরে তিনি ১৯৭৪ থেকে ১৯৮০ পর্যন্ত ক্যানটনাল-লেভেল অ্যাসোসিয়েশনের সভাপতি হন।
২০১১ সালে, শ্যাপুইস-বিশফকে জেনেভা শহর থেকে “ফেম এক্সিলি, ফেম এনগেজে” (প্রবাসী মহিলা, প্রতিশ্রুতিশীল মহিলা) পুরস্কার দেওয়া হয়।
সাইমন শ্যাপুইস-বিশফ ৯ অক্টোবর ২০২৩ তারিখে ৯২ বছর বয়সে মৃত্যুবরণ করেন।
অ্যান মেরি কোরিওলান

অ্যান মেরি কোরিওলান (১৯৫৬ – ১২ জানুয়ারী, ২০১০) একজন হাইতিয়ান নারীবাদী ও অধিকারকর্মী ছিলেন।
কোরিওলান সলিডারিটি ফ্যানম আয়িশিয়েন (হাইতির নারীদের সলিডারিটি) নামক একটি অধিকার প্রতিষ্ঠান প্রতিষ্ঠা করেন। তিনি হাইতির মহিলা বিষয়ক মন্ত্রকতে সহকারী মন্ত্রিপরিষদ প্রধান এবং পরে সিনিয়র উপদেষ্টা হিসেবে কাজ করেন। পরবর্তীতে তিনি সলিডারিটি উইথ হাইতিয়ান উইমেন নামক একটি সংগঠন প্রতিষ্ঠা করেন। এটি সহিংসতার শিকার নারীদের সাহায্য করার উদ্দেশ্যে কাজ করত। কোরিওলান গৃহশ্রমিকদের জন্য সুরক্ষা ব্যবস্থা প্রতিষ্ঠা এবং বিবাহে নারীদের সমতা উন্নত করার জন্যও কাজ করেছেন। তিনি হাইতিতে আইন পরিবর্তন করে ধর্ষণকে "প্রেমের অপরাধ" হিসেবে না দেখে শাস্তিযোগ্য অপরাধ হিসেবে ঘোষণা করান। তিনি সেন্ট্র ডি রেশার্চ এ ডি'অ্যাকশন পোর লে ডেভেলপমঁ (উন্নয়ন গবেষণা ও কর্ম কেন্দ্র) প্রতিষ্ঠা করেন। এটি একটি শিক্ষা ও প্রশিক্ষণ প্রতিষ্ঠান।
কোরিওলান ৫৩ বছর বয়সে ২০১০ হাইতি ভূমিকম্পে মারা যান, যখন তার প্রেমিকের বাড়ি ধসে পড়ে।
আলবার্টিনা দে ওলিভেইরা কস্তা

আলবার্টিনা দে ওলিভেইরা কস্তা হলেন একজন ব্রাজিলীয় সমাজবিজ্ঞানী, সম্পাদক, তাত্ত্বিক এবং নারীবাদী আন্দোলনকর্মী। তিনি কার্লোস চাগাস ফাউন্ডেশন এর সদস্য এবং ব্রাজিলে মহিলাদের অধ্যয়নের সঙ্গে সম্পর্কিত বিষয়গুলোর প্রধান গবেষকদের একজন। কস্তা সাও পাওলো বিশ্ববিদ্যালয় থেকে সামাজিক বিজ্ঞানে স্নাতক ডিগ্রি অর্জন করেছেন। তিনি জাতীয় মহিলা অধিকার কাউন্সিলের সদস্য এবং "কাদার্নোস দে পেসকুইসা" পত্রিকার সম্পাদক। তিনি "রেভিস্টা এস্টুডোস ফেমিনিস্টাস" এবং "কাদার্নোস পাগু"তে সহযোগিতা করেছেন এবং "ইন্টারন্যাশনাল জার্নাল অফ হিউম্যান রাইটস" এর নির্বাহী কমিটির সদস্য ছিলেন।
অ্যাডেলাইট এর্নরুথ

লোভিসা অ্যাডেলাইড এর্নরুথ (১৭ জানুয়ারি ১৮২৬ – ৩১ মে ১৯০৫) একজন ফিনিশ নারীবাদী এবং লেখক ছিলেন। অ্যাডেলাইড এর্নরুথ নাস্তোলাতে জন্মগ্রহণ করেন এবং তিনি এক অভিজাত পরিবারের ১৬টি সন্তানের মধ্যে একজন। তিনি গুস্তাফ আদলফ এর্নরুথের কন্যা, যিনি ফিনিশ যুদ্ধের এক নায়ক ছিলেন। জন ক্যাসিমির এর্নরুথ ছিলেন তার ভাই। অ্যাডেলাইড এর্নরুথ কখনও বিবাহ করেননি এবং তার জীবন উৎসর্গ করেন মহিলাদের এবং দুঃস্থদের সাহায্য করতে।
তিনি ছিলেন ফিনিশ নারীসমাজের প্রতিষ্ঠাতা। এটি ছিল ফিনল্যান্ডে মহিলাদের ভোটাধিকার অর্জনের জন্য প্রথম সংগঠন। তিনি ১৮৮৪ সালে এবং ১৮৯২ সালের পর পর্যন্ত হেলসিঙ্কিতে কুইনোসাক্সফোর্নিং (নারীসামাজিক অ্যাসোসিয়েশন) এর সঙ্গেও সক্রিয় ছিলেন। হেলেনা ওয়েস্টারমার্ক তাকে "ফিনল্যান্ডের প্রথম নারী সাংবাদিক" বলে আখ্যায়িত করেছিলেন।
অ্যাডেলাইড এর্নরুথ ১৮৬৯ সালে মহিলাদের ভোটাধিকার প্রস্তাব করেছিলেন।
তার সমাজসেবী জীবন এবং কবিতা লেখার পাশাপাশি, অ্যাডেলাইড এর্নরুথ তার প্রায়ই ভ্রমণের বিবরণও লিখেছেন।
এর্নরুথের জীবন হেলেনা ওয়েস্টারমার্ক দ্বারা "অ্যাডেলাইড এর্নরুথ" বইয়ে দলিলভুক্ত হয়েছে।
ডায়ান এলাম

ডায়ান মিশেল এলাম (জন্ম: ১৭ এপ্রিল, ১৯৫৮) হলেন একজন আমেরিকান নারীবাদী লেখক। তাঁর লেখা কিছু বই হল "ফেমিনিজম অ্যান্ড ডিকনস্ট্রাকশন: মিস. এন আবিমে" (১৯৯৪), "রোম্যান্সিং দ্য পোস্টমডার্ন" (১৯৯২)। এছাড়া তিনি রবিন উইগম্যানের সাথে "ফেমিনিজম বিসাইড ইটসেলফ" (১৯৯৫) সহ-সম্পাদনা করেছেন।
তার কাজে একটি পুনরাবৃত্ত বিষয় হল নারীর পূর্ণাঙ্গ এবং সুনির্দিষ্ট প্রতিনিধিত্বের সম্ভাবনার বিরুদ্ধে যে যুক্তি আছে তাকে নিয়ে।
এলাম ১৭ এপ্রিল, ১৯৫৮ সালে রিভারসাইড, ক্যালিফোর্নিয়ায় জন্মগ্রহণ করেন। তিনি ডগলাস ব্র্যাডলি এবং লেসলি জে. (পারম্যান) এলামের কন্যা।
এলাম ১৯৮০ সালে কেনিওন কলেজে ভর্তি হন, ১৯৮৪ সালে ব্রাউন ইউনিভার্সিটি থেকে মাস্টার অব আর্টস ডিগ্রি অর্জন করেন, এবং ১৯৮৮ সালে ব্রাউন ইউনিভার্সিটি থেকেই ডক্টর অব ফিলোসফি ডিগ্রি লাভ করেন। এলাম কার্ডিফ ইউনিভার্সিটিতে ইংরেজি সাহিত্য ও সমালোচনামূলক এবং সাংস্কৃতিক তত্ত্বের অধ্যাপক ছিলেন। ইন্ডিয়ানা ইউনিভার্সিটিতে ১৯৯০-এর দশকে এবং ব্রিন মওর কলেজে পেনসিলভানিয়ায় অধ্যাপক ছিলেন। ১৯৯৪ সালে একটি বিমান দুর্ঘটনায় তার স্বামী বিল রিডিংস, যিনি ইউনিভার্সিটি ডি মন্ট্রিলে কম্প্যারেটিভ লিটারেচার-এর অধ্যাপক ছিলেন, মৃত্যুবরণ করেন।
জেসি ফারগুসন

জেসি ফারগুসন ছিলেন একজন স্কটিশ মহিলা ভোটাধিকার কর্মী। তিনি ভাড়া ধর্মঘটে সক্রিয় ভূমিকা পালন করেছিলেন এবং গ্লাসগো শাখার ওয়ার্কার্স সাফ্রেজ ফেডারেশন প্রতিষ্ঠিত হওয়ার সময় এর সেক্রেটারি ছিলেন।
ফারগুসন ১৯১৫ সালে গ্লাসগোতে ভাড়া ধর্মঘটের পেছনে অন্যতম নেত্রী ছিলেন। ধর্মঘটের আগে গ্লাসগো উইমেন'স হাউজিং অ্যাসোসিয়েশন প্রতিষ্ঠিত হয়েছিল। এর সাথে ফারগুসন সক্রিয়ভাবে যুক্ত ছিলেন। ধর্মঘটটি সফল ছিল। এর ফলে ভাড়া সীমাবদ্ধতা আইন পাস হয় এবং এটি বলেছিল যে সম্পত্তির মান বৃদ্ধি না পেলে, ১৯১৪ সালের স্তরের উপরে ভাড়া বৃদ্ধি করা যাবে না।
শিব খেরা

শিব খেরা একজন ভারতীয় লেখক, অ্যাক্টিভিস্ট এবং প্রেরণামূলক বক্তা, তাঁর বই "ইউ ক্যান উইন"-এর জন্য সবচেয়ে বেশি পরিচিত। তিনি ভারতে বর্ণ-ভিত্তিক সংরক্ষণের বিরুদ্ধে আন্দোলন শুরু করেন, কান্ট্রি ফার্স্ট ফাউন্ডেশন নামে একটি সংস্থা প্রতিষ্ঠা করেন।
গ্রিসে ইসলাম

গ্রিসে ইসলাম খ্রিস্টধর্মের পর দ্বিতীয় বৃহত্তম ধর্ম। এর মোট জনসংখ্যার ২% নিজেদের ইসলামের অনুসারী হিসেবে পরিচয় দেয়। গ্রীসে দুটি স্বতন্ত্র সম্প্রদায়ের মুসলমান বসবাস করে; উসমানীয় সাম্রাজ্যের সময় থেকে গ্রীসে বসবাসকারী মুসলিমরা (প্রাথমিকভাবে পূর্ব ম্যাসেডোনিয়া ও থ্রেসে) এবং ২০শ শতকের শেষে প্রধানত এথেন্স ও থেসালোনিকিতে আসা অভিবাসী মুসলিমরা। বর্তমানে গ্রিসের মুসলমানরা মূলত পশ্চিম এশিয়া (সিরিয়া, ইরাক, ইরান, ফিলিস্তিন), বলকান অঞ্চল (তুরস্ক, আলবেনিয়া), উত্তর আফ্রিকা (মরক্কো, আলজেরিয়া, লিবিয়া, মিশর) এবং দক্ষিণ এশিয়া (আফগানিস্তান, পাকিস্তান) থেকে আসা অভিবাসী।
গ্রিসের মুসলমানরা বিভিন্ন জাতিগত, ভাষাগত এবং সামাজিক পরিচয়ের মানুষদের নিয়ে গঠিত। এদের মধ্যে রয়েছে পোমাক; যারা মূলত পশ্চিম থ্রেসের রোডোপি পর্বতমালায় বসবাসকারী একটি মুসলিম জনগোষ্ঠী; তুর্কি জাতিগোষ্ঠী, যারা পশ্চিম থ্রেসে বসবাসকারী তুর্কি ভাষাভাষী মুসলিম এবং নিজেদের তুর্কি সংখ্যালঘু হিসেবে পরিচয় দেয়; রোমানি মুসলিম, যদিও গ্রিসের অধিকাংশ রোমানি জনগোষ্ঠীয় খ্রিস্টান, তবে থ্রেসের রোমানিরা প্রধানত মুসলমান এবং গ্রিক মুসলমান, যারা মূলত ১৭শ ও ১৮শ শতকে ইসলাম গ্রহণ করেছিল। তারা বিশেষত ক্রিট, ইপিরাস ও গ্রিক ম্যাসিডোনিয়ার গ্রিক বংশোদ্ভূত মুসলমান। 
১৯২৩ সালের গ্রিস-তুরস্ক জনসংখ্যা বিনিময় চুক্তির ফলে গ্রিসের অধিকাংশ মুসলিমকে তুরস্কে পাঠানো হয় এবং তুরস্কের খ্রিস্টানদের গ্রিসে আনা হয়। তবে পশ্চিম থ্রেসের মুসলিমরা এই বিনিময়ের আওতার বাইরে ছিল; তাই তারা গ্রিসে রয়ে যায়। অন্যদিকে গ্রিক মুসলমানদের স্থানান্তর ঘটে; বিশেষ করে ইপিরাস, ম্যাসিডোনিয়া ও উত্তর গ্রিসের অধিকাংশ মুসলিমকে তুরস্কে যেতে বাধ্য করা হয়। পূর্ব গ্রিক ম্যাসিডোনিয়ার ভাল্লাহাদেস সম্প্রদায়ও তুরস্কে চলে যেতে বাধ্য হয়, যারা গ্রিক ভাষাভাষী মুসলমান ছিল। 
গ্রিস সরকার পশ্চিম থ্রেসের তুর্কি ভাষাভাষী মুসলিমদের আলাদা "তুর্কি সংখ্যালঘু" হিসেবে স্বীকৃতি দেয় না; বরং তারা একত্রে গ্রিক মুসলিম সংখ্যালঘু বলে বিবেচিত হয়। এর প্রধান উদ্দেশ্য হল, তাদের ওসমানীয় শাসনামলে ধর্মান্তরিত গ্রিক মুসলিম হিসেবে চিত্রিত করা, যাতে ভবিষ্যতে পশ্চিম থ্রেসকে তুরস্কের সাথে যুক্ত করার দাবি প্রতিরোধ করা যায়। ডোডেকানিজ দ্বীপপুঞ্জের (বিশেষ করে রোডস ও কস দ্বীপ) মুসলিমরাও ১৯২৩ সালের জনসংখ্যা বিনিময়ের বাইরে ছিল। কারণ তখন অঞ্চলটি ইতালির নিয়ন্ত্রণে ছিল। এখানে প্রায় ৩,০০০ মুসলমান বাস করে, যাদের মধ্যে কিছু তুর্কিভাষী এবং কিছু ক্রিটের মুসলিমদের বংশধর, যারা সাধারণত গ্রিক ভাষায় কথা বলে। 
গ্রিসে মুসলিম জনসংখ্যা দুটি ভাগে বিভক্ত; স্বীকৃত মুসলিম সংখ্যালঘু (প্রধানত পশ্চিম থ্রেসে) ৯৮,০০০ থেকে ১,৪০,০০০ (মোট জনসংখ্যার ০.৯% থেকে ১.২%) এবং অনথিভুক্ত মুসলিম অভিবাসী (মূলত আলবেনিয়া ও মধ্যপ্রাচ্য থেকে আসা অভিবাসী) ২,০০,০০০ থেকে ৫,০০,০০০, যাদের বেশিরভাগ এথেন্সে বসবাস করে।
ডিসি ইকোপার্ক, সাতক্ষীরা

ডিসি ইকোপার্ক, সাতক্ষীরা সাতক্ষীরা জেলার সদরের বাকালে অবস্থিত একটি মনমুগ্ধকর দর্শনীয় স্থান। এটি সর্বমোট ৫.৮০ একর জমির উপরে অবস্থিত। ইকোপার্কটি প্রতিষ্ঠিত হয় ২০১৮ সালে।
ডিসি ইকোপার্ক সাতক্ষীরা সদরের বাকালে অবস্থিত একটি মনমুগ্ধকর দর্শনীয় স্থান। এটি সর্বমোট ৫.৮০ একর জমির উপরে অবস্থিত। ডিসি ইকোপার্ক প্রতিষ্ঠিত হয় ১ জানুয়ারী, ২০১৮ সালে। এই ইকোপার্কের প্রধান আকর্ষনসমুহের মধ্যে উল্লেখযোগ্য হুলোঃ শিশুদের জন্য আলাদা শিশু কর্ণার, পার্কের লেকে নৌকা ভ্রমনের সুযোগ, চিংড়ী চত্ত্বর, সাঁতার কাটার জন্য প্লাটফর্ম। নির্ণেয়মান সুবিধাসমুহ হলোঃ শিশুদের খেলার মাঠ (শিশুপার্ক), বিশ্রামাগার, টয়লেট ইত্যাদি। এছাড়া পরিকল্পনাধীন উদ্যোগের মধ্যে অন্যতম হলোঃ শিশুদের জন্য আলাদা কর্ণার, ভাসমান রেস্তোরা, আধুনিক বিশ্রামাগার, ওয়াকওয়ে, মাঠ ভরাট কাজ, রেস্টুরেন্ট।
লিলি সোবিয়েস্কি

লিলিয়ান রুদাবেট গ্লোরিয়া এলসভেটা " লিলি " সোবিয়েস্কি (জন্ম ১০ জুন ১৯৮৩) একজন আমেরিকান শিল্পী এবং অবসরপ্রাপ্ত অভিনেত্রী। কিশোর বয়সে তিনি "ডিপ ইমপ্যাক্ট" (১৯৯৮), "নেভার বিন কিসড", "আইজ ওয়াইড শাট" (উভয়ই ১৯৯৯), "হিয়ার অন আর্থ" (২০০০), "জয় রাইড" এবং "দ্য গ্লাস হাউস" (উভয়ই ২০০১) এর মতো চলচ্চিত্রে অভিনয় করে খ্যাতি অর্জন করেন। 
টেলিভিশন চলচ্চিত্র "জোয়ান অফ আর্ক" (১৯৯৯) -এ নাম চরিত্রে অভিনয়ের জন্য তিনি এমি এবং গোল্ডেন গ্লোব পুরস্কারের মনোনয়ন পান এবং এনবিসির মিনিসিরিজ "আপরাইজিং" (২০০১) -এ অভিনয়ের জন্য আরও একটি গোল্ডেন গ্লোব মনোনয়ন পান। ২০১২ সালে অবসর গ্রহণের আগ পর্যন্ত সোবিস্কি চলচ্চিত্র এবং টেলিভিশনে কাজ চালিয়ে যান, এরপর তিনি তার সন্তানদের এবং শিল্পকলার কর্মজীবনের দিকে মনোনিবেশ করেন।
ট্যামি ব্রুস

ট্যামি কে. ব্রুস (জন্ম: ২০ আগস্ট, ১৯৬২) একজন আমেরিকান রক্ষণশীল রেডিও উপস্থাপক, লেখক এবং রাজনৈতিক ভাষ্যকার। তিনি দ্বিতীয় ট্রাম্প প্রশাসনে মার্কিন যুক্তরাষ্ট্রের পররাষ্ট্র দপ্তরের মুখপাত্র হিসেবে দায়িত্ব পালন করেন।
ওলগা স্কাবেয়েভা

ওলগা ভ্লাদিমিরোভনা স্কাবেয়েভা ( : Ольга Владимировна Скабеева; জন্ম ১১ ডিসেম্বর ১৯৮৪ ) একজন রাশিয়ান টেলিভিশন উপস্থাপক এবং রাজনৈতিক ভাষ্যকার, যাকে সাধারণত একজন সরকারি প্রচারক হিসাবে বর্ণনা করা হয়। রাশিয়ান বিরোধী দলের সমালোচনা করার কারণে স্কাবেয়েভা "পুতিন টিভির আয়রন ডল" ডাকনাম পেয়েছিলেন।
জিয়া লিসা

জিয়া লিসা () একজন রাশিয়ান পর্নোগ্রাফিক অভিনেত্রী এবং যৌনউত্তেজক মডেল । তিনি ২০২০ সালে সেরা মহিলা অভিনেতা বিভাগে XBIZ ইউরোপা পুরস্কার সহ অসংখ্য পুরস্কার জিতেছেন।
আতিক ওয়ালিদে মসজিদ

আতিক ওয়ালিদে মসজিদ () হলো ষোড়শ শতাব্দীর একটি অটোমান সাম্রাজ্য মসজিদ যা তুরস্কের ইস্তাম্বুলের বৃহৎ এবং ঘনবসতিপূর্ণ জেলা উস্কুদারের একটি পাহাড়ে অবস্থিত। এটি সুলতান দ্বিতীয় সেলিমের স্ত্রী নুরবানু সুলতানের জন্য নির্মিত হয়েছিল এবং এটি একটি বৃহৎ কমপ্লেক্সের অংশ ছিল যার মধ্যে একটি মাদ্রাসা, অতিথি কক্ষ এবং একটি ডাবল ক্যারাভানসারে ছিল। মসজিদটি নকশা করেছিলেন রাজকীয় স্থপতি মিমার সিনান। ১৫৭১ সালে একটি মিনার বিশিষ্ট একটি ছোট মসজিদের পরিকল্পনা শুরু হয়। পরবর্তীতে মসজিদটি সম্প্রসারিত হয় এবং নূরবানুর মৃত্যুর তিন বছর পর ১৫৮৬ সালে এর কাজ সমাপ্ত হয়।
আতিক ওয়ালিদে মসজিদ (নাম অনুবাদ: "পুরাতন রানী মা মসজিদ)" ইস্তাম্বুল অঞ্চলের সবচেয়ে বিস্তৃত মসজিদ কমপ্লেক্সগুলির মধ্যে একটি ছিল। মসজিদটি নির্মিত হয়েছিল নুরবানু সুলতানের জন্য, যিনি ছিলেন দ্বিতীয় সেলিমের ভেনিসীয় বংশোদ্ভূত স্ত্রী এবং তৃতীয় মুরাদের মা। তিনি ছিলেন প্রথম "বৈধ সুলতান" (রাণী মা) যিনি নারী সালতানাত নামে পরিচিত সময়ে হারেম থেকে অটোমান সাম্রাজ্যের উপর কার্যকর শাসন পরিচালনা করেন। আতিক ওয়ালিদে মসজিদ নির্মাণ ও রক্ষণাবেক্ষণের জন্য ১৫৮৩ সালে একটি ভিত্তি স্থাপন করা হয়। কিলিস এবং রেসওয়ান উপজাতির কুর্দিদের কর এই ভিত্তির অন্তর্ভুক্ত ছিল।
মসজিদটি রাজকীয় স্থপতি মিমার সিনান দ্বারা নকশা করা হয়েছিল এবং তিনটি পর্যায়ে নির্মিত হয়েছিল। ১৫৭১ সালে ভিত্তিপ্রস্তর স্থাপন থেকে ১৫৭৪ সালে মসজিদের প্রাথমিক সংস্করণের সমাপ্তি পর্যন্ত অন্য একজন রাজকীয় স্থপতি কাজটি তত্ত্বাবধান করেছিলেন কারণ সেলিমিয়ে মসজিদ নির্মাণের সময় সিনান এডির্নে অবস্থিত ছিল। দ্বিতীয় পর্যায়টি ১৫৭৭ থেকে ১৫৭৮ সাল পর্যন্ত স্থায়ী হয়েছিল এবং এতে দ্বিতীয় একক-গ্যালারীযুক্ত মিনার এবং একটি দ্বৈত বারান্দা যুক্ত করা হয়েছিল। ১৫৭৪ সালে তার পুত্র তৃতীয় মুরাদের সিংহাসনে আরোহণের পর নুরবানু রাণী মা হয়েছিলেন, তাই সম্ভবত এই পরিবর্তনগুলি করা হয়েছিল। নুরবানু ১৫৮৩ সালে মারা যান এবং তার মৃত্যুর পর ১৫৮৪ থেকে ১৫৮৬ সালের মধ্যে নির্মাণের তৃতীয় ও চূড়ান্ত পর্যায় সম্পন্ন হয়। কেন্দ্রীয় গম্বুজের প্রতিটি পাশে জোড়া ছোট গম্বুজ যুক্ত করে মসজিদটি পার্শ্বীয়ভাবে সম্প্রসারিত করা হয়েছিল।
মসজিদটি একটি বৃহৎ কমপ্লেক্সের অংশ ছিল যার মধ্যে একটি মাদ্রাসা, একটি হাদিস কলেজ, একটি কুরআন তেলাওয়াতের স্কুল, একটি প্রাথমিক বিদ্যালয়, একটি দরবেশ কনভেন্ট, একটি হাসপাতাল এবং একটি ধর্মশালা কমপ্লেক্স ছিল, যেখানে একটি অতিথিশালা এবং একটি ডাবল ক্যারাভানসারে ছিল। এই সময়ে একটি স্নানাগারও নির্মিত হয়েছিল।
মূল স্থানটি ব্যাসের দুটি মুক্ত-স্থায়ী স্তম্ভ সহ একটি ষড়ভুজে সাজানো ছয়টি খিলান জুড়ে স্থাপিত। স্থানটি পাঁচটি বহির্মুখী আধা-গম্বুজ দ্বারা প্রসারিত, যার মধ্যে একটিতে "মিহরাব" রয়েছে। উত্তর দিকের খিলানটি একটি সমতল দেয়াল দিয়ে পূর্ণ যার মধ্যে প্রবেশদ্বার রয়েছে। ভেতরের অংশটি তিন দিক থেকে গ্যালারি দ্বারা বেষ্টিত।
"কিবলা" প্রাচীর এবং "মিহরাবের" স্থান ইজনিক টাইলস দিয়ে সজ্জিত। "মিহরাবের" উভয় পাশের দেয়ালে একজোড়া মিলে যাওয়া খিলানযুক্ত টাইলসযুক্ত প্যানেলে বসন্তকালীন ফুল এবং ফুলের চিত্র অঙ্কিত রয়েছে। উত্তর সম্মুখভাগে পোর্টিকোর নীচের জানালার উপরে দশটি আয়তাকার ক্যালিগ্রাফিক লুনেট প্যানেল রয়েছে। মসজিদটি সম্প্রসারণের সময় প্রতিটি প্রান্তে দুটি করে প্যানেল, চারটি প্যানেল যুক্ত করা হয়। এতে কুরআনের "সূরা" (৪৮:৩-৪) থেকে উদ্ধৃতি রয়েছে। ছয়টি কেন্দ্রীয় প্যানেলে "সূরা" (৩৯:৫৩) থেকে উদ্ধৃতি রয়েছে।
উনিশ শতকে যখন ধর্মশালা ভবনগুলিকে সামরিক হাসপাতাল এবং কারাগারে রূপান্তরিত করা হয়, তখন উপরের তলা তার সাথে যুক্ত করা হয়।
মিশেল মোনাহান

মিশেল লিন মোনাহান ( , জন্ম: ২৩ মার্চ, ১৯৭৬) একজন মার্কিন অভিনেত্রী। তিনি "কিস কিস ব্যাং ব্যাং" (২০০৫), "গন বেবি গন" (২০০৭), "মেড অফ অনার" (২০০৮), "ইগল আই" (২০০৮), "ট্রাকার" (২০০৮), "সোর্স কোড" (২০১১), "পিক্সেলস" (২০১৫), এবং "প্যাট্রিয়টস ডে" (২০১৬)-এর মতো চলচ্চিত্রে অভিনয় করেছেন। এছাড়াও তিনি অ্যাকশন স্পাই চলচ্চিত্র সিরিজ "মিশন: ইম্পসিবল" সিরিজের "মিশন: ইম্পসিবল ৩" (২০০৬), "মিশন: ইম্পসিবল – গোস্ট প্রোটোকল" (২০১১), এবং "মিশন: ইম্পসিবল – ফলআউট" (২০১৮)-এ অভিনয়ের জন্য পরিচিত।
টেলিভিশনে, মোনাহান এইচবিওর অ্যান্থলজি ক্রাইম ড্রামা সিরিজ "ট্রু ডিটেকটিভ"-এর প্রথম সিজনে (২০১৪) অভিনয় করে গোল্ডেন গ্লোব অ্যাওয়ার্ডের জন্য মনোনয়ন পেয়েছিলেন। এছাড়াও তিনি ড্রামা সিরিজ "দ্য পাথ" (২০১৬–২০১৮), মিনিসিরিজ "ইকোস" (২০২২), এবং অ্যান্থলজি সিরিজ "দ্য হোয়াইট লোটাস"-এর তৃতীয় সিজনে (২০২৫) অভিনয় করেছেন।
মালিন অকারম্যান

মালিন মারিয়া অকারম্যান (জন্ম: ১২ মে, ১৯৭৮), যাকে প্রায়ই মালিন আকারম্যান নামে অভিহিত করা হয়, একজন সুইডিশ অভিনেত্রী। তিনি প্রথমে কানাডীয় এবং মার্কিন চলচ্চিত্রে ছোট চরিত্রে অভিনয় করেন, যার মধ্যে রয়েছে "দি ইউটোপিয়ান সোসাইটি" (২০০৩) এবং "হ্যারল্ড অ্যান্ড কুমার গো টু হোয়াইট ক্যাসল" (২০০৪)। এইচবিওর মকুমেন্টারি সিরিজ "দ্য কামব্যাক" (২০০৫)-এ প্রধান চরিত্রে অভিনয়ের পর অকারম্যান বাণিজ্যিকভাবে সফল রোমান্টিক কমেডি "দ্য হার্টব্রেক কিড" (২০০৭) এবং "২৭ ড্রেসেস" (২০০৮)-এ সহ-অভিনেত্রী হিসেবে কাজ করেন। তিনি ২০০৯ সালের সুপারহিরো চলচ্চিত্র "ওয়াচমেন"-এ সিল্ক স্পেক্টার ২ চরিত্রে অভিনয়ের জন্য ব্যাপক স্বীকৃতি অর্জন করেন। এর জন্য তিনি স্যাটার্ন অ্যাওয়ার্ডে সেরা পার্শ্ব অভিনেত্রী বিভাগে মনোনয়ন পান।
তিনি বক্স অফিস হিট "দ্য প্রপোজাল" (২০০৯), "কাপলস রিট্রিট" (২০০৯), এবং "র্যামপেজ" (২০১৮)-এর মত চলচ্চিত্রগুলোতে পার্শ্ব এবং প্রধান চরিত্রে অভিনয় করেছেন। কমেডি হরর চলচ্চিত্র "দ্য ফিনালে গার্লস" (২০১৫)-এ তার অভিনয়ের জন্য তিনি ফ্যাঙ্গোরিয়া চেইনস অ্যাওয়ার্ডে মনোনয়ন পান। অকারম্যানের অন্যান্য কাজের মধ্যে রয়েছে সমালোচনামূলকভাবে প্রশংসিত ড্রামা চলচ্চিত্র "আইল সি ইউ ইন মাই ড্রিমস" (২০১৫) এবং "টু দ্য স্টার্স" (২০১৯)। টেলিভিশনে, এবিসি সিটকম "ট্রফি ওয়াইফ" (২০১৩–২০১৪)-এ প্রধান চরিত্রে অভিনয়ের জন্য তিনি সমালোচকদের প্রশংসা অর্জন করেন। তিনি ২০১০ থেকে ২০১৬ সাল পর্যন্ত অ্যাডাল্ট সুইম কমেডি সিরিজ "চিলড্রেনস হসপিটাল" এবং ২০১৬ থেকে ২০১৯ সাল পর্যন্ত শোটাইম ড্রামা সিরিজ "বিলিয়ন্স"-এর মূল চরিত্রে অভিনয় করেছেন।
অভিনয় এবং মডেলিং ছাড়াও, অকারম্যান ২০০০-এর দশকের গোড়ার দিকে অল্টারনেটিভ রক ব্যান্ড দ্য পেটালস্টোনসের প্রধান গায়িকা হিসেবে সংক্ষিপ্ত সময়ের জন্য সঙ্গীতের সাথে যুক্ত হন। ব্যান্ডটি ২০০৫ সালে তাদের প্রথম স্টুডিও অ্যালবাম প্রকাশ করে। তিনি পরে অভিনয়ে মনোনিবেশ করার জন্য ব্যান্ডটি ত্যাগ করেন। তিনি দুইবার বিয়ে করেছেন, প্রথমে ২০০৭ থেকে ২০১৪ সাল পর্যন্ত পেটালস্টোনসের ড্রামার রবার্টো জিনকোনের সাথে, যার সাথে তার একটি ছেলে রয়েছে, এবং ২০১৮ সাল থেকে ইংরেজ অভিনেতা জ্যাক ডোনেলির সাথে। অকারম্যান ২০২৪ সালে পেট্রা মেডের সাথে মালমোতে ইউরোভিশন সঙ্গীত প্রতিযোগিতা আয়োজন করেছেন।
ফিলিস্তিন অলিম্পিক কমিটি

ফিলিস্তিন অলিম্পিক কমিটি (; এছাড়াও সংক্ষেপে আইওসি কোড পিএলই দ্বারা পরিচিত) হলো ফিলিস্তিনের জাতীয় অলিম্পিক কমিটি। এই সংস্থাটির ১৯৯৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ফিলিস্তিনের রামাল্লাহে অবস্থিত।
বর্তমানে ফিলিস্তিন অলিম্পিক কমিটির সভাপতির দায়িত্ব পালন করছেন জিব্রিল রাজুব, যিনি ২০০৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আবিদ আল মজিদ হিজ্জাহ।
১৯৯৩ সালে ফিলিস্তিনের বহু-ক্রীড়ার সর্বোচ্চ সংস্থা হিসেবে ফিলিস্তিন অলিম্পিক কমিটি প্রতিষ্ঠিত হয়েছে। আহমদ আল কুদুয়া এই সংস্থার প্রথম সভাপতির দায়িত্ব পালন করেছেন, যিনি ১৯৯৩ হতে ২০০৮ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় তিন বছর পর ফিলিস্তিন ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
ইসলামোফোবিয়া/ইসলামোফিলিয়া

ইসলামোফোবিয়া/ইসলামোফিলিয়া: বিয়ন্ড দ্য পলিটিক্স অফ এনিমি অ্যান্ড ফ্রেন্ড হলো ২০১০ সালে প্রকাশিত অ্যান্ড্রু শ্রায়ক সম্পাদিত একটি বই, যা ইন্ডিয়ানা ইউনিভার্সিটি প্রেস দ্বারা প্রকাশিত।
শ্রায়ক যুক্তি দেন যে পশ্চিমা সংস্কৃতিতে ইসলামোফিলিয়া এবং ইসলামোফোবিয়া উভয়ই একই যুক্তি থেকে এসেছে।
বইটি ২০০৭ সালে মিশিগান বিশ্ববিদ্যালয়ে অনুষ্ঠিত ইসলামিক স্টাডিজ ইনস্টিটিউট (ISI) এর প্রথম সম্মেলন থেকে উদ্ভূত।
সম্পাদক, অ্যান্ড্রু শ্রিয়ক, আইএসআই-এর একজন সহ-পরিচালক এবং মিশিগান বিশ্ববিদ্যালয়ের নৃবিজ্ঞানের সহযোগী অধ্যাপক।
সম্পাদক ভূমিকা লিখেছেন। আইএসআই যুক্তরাষ্ট্রে অবস্থিত হওয়ায় বইটির অধিকাংশ বিষয়বস্তু যুক্তরাষ্ট্র কেন্দ্রিক, এবং ফ্রান্স ও জার্মানি সম্পর্কে এক একটি অধ্যায় রয়েছে পাশাপাশি লেবানন সম্পর্কিত বিষয়বস্তুও অন্তর্ভুক্ত করা হয়েছে।। ইয়েল বিশ্ববিদ্যালয়ের জারিনা এ. গ্রেওয়াল লিখেছেন যে বইটির ব্যাপক সামাজিক প্রেক্ষাপট এবং বিভিন্ন বিষয়বস্তুর সমন্বয়ই এটিকে আর গ্রহণযোগ্য করে তুলেছে। বইটি একাধিক অংশে বিভক্ত।
প্রথম খণ্ড, "ধারাবাহিকতা এবং রূপান্তর":
দ্বিতীয় খণ্ড, "আধুনিক (আত্ম) সমালোচনা"
তৃতীয় খণ্ড, "ইউরোপে সহিংসতা এবং ধর্মান্তর"
চতুর্থ খণ্ড, 'এট্রাকশান এন্ড রিভিউলুশান ইন শেয়ার্ড স্পেস' - মার্কিন যুক্তরাষ্ট্র এবং কানাডিয়ান ইসলামোফোবিয়া নিয়ে আলোচনা
সিরাকিউজ বিশ্ববিদ্যালয়ের ক্যারোল ফ্যাডা-কনরে লিখেছেন, "ইসলামোফোবিয়া/ইসলামোফিলিয়া সম্পর্কিত এই প্রবন্ধগুলো যা স্পষ্ট করে তোলে, তা হল, মুসলমানদের শত্রু ও বন্ধু হিসেবে নির্মাণে hate এবং love এর যে ভাষ্য ব্যবহৃত হয়, তা নির্দিষ্ট ঐতিহাসিক, স্থানীয় এবং রাজনৈতিক কাঠামোর মধ্যে পরীক্ষা করা এবং চ্যালেঞ্জ করা উচিত, যার মধ্যে থেকে এটি উদ্ভূত হয়েছে।
গ্রেওয়াল উল্লেখ করেছেন, "মোটকথা, এই গ্রন্থটি একটি প্রশংসনীয় সংগ্রহ যা ইসলাম সম্পর্কে যে সমস্ত যুক্তি উপস্থাপিত হয়, তা সম্পর্কে আমাদের অনুভূতির গভীরতা বাড়ানোর জন্য গুরুত্বপূর্ন বিশ্লেষণ প্রদান করে।"।
লিডস বিশ্ববিদ্যালয়ের সমাজবিজ্ঞান এবং সামাজিক নীতির স্কুলের ইয়ান ল ড বলেছেন যে, বইটি একটি "চমৎকার সংগ্রহ" যা "স্পষ্ট কেস স্টাডি উপকরণ ধারণ করে" এবং "এটি মুসলিম এবং অমুসলিমদের মধ্যে জটিল এবং দ্বৈত সম্পর্কের বিষয়ে তত্ত্বগত দৃষ্টিভঙ্গি গ্রহণের জন্য এবং এই ক্ষেত্রের মধ্যে আগানো কীভাবে সম্ভব তা বুঝতে সহায়ক হওয়ার জন্য স্বীকৃত হওয়া উচিত।""
উনিভার্সিটি অব নর্থ ক্যারোলিনা অ্যাট চ্যাপেল হিলের জুলিয়ান হ্যামার লিখেছেন যে, বইটি সফলভাবে পৃথক প্রবন্ধগুলো একত্রিত করেছে এবং বইটি "পদের পরিচয় নির্মাণ, মিডিয়া উপস্থাপনার গতিশীলতা, ধর্মীয় আত্মবোধ, প্রাকটিস এবং পাবলিক ধারণার পারস্পরিক সম্পর্ক, এবং আধুনিকতা ও ইসলাম বিষয়ক ভাষ্যসমূহের আধুনিক বৈশ্বিক রাজনীতিতে প্রভাব" নিয়ে আগ্রহী বিভিন্ন ক্ষেত্রের গবেষক এবং ছাত্রদের জন্য অত্যন্ত সুপারিশযোগ্য।"
এলভিরা গার্সিয়া ই গার্সিয়া

এলভিরা গার্সিয়া ই গার্সিয়া (১৮৬২-১৯৫১) একজন পেরুভীয় শিক্ষাবিদ এবং নারীবাদী ছিলেন। তিনি ১৮৮৩ সালে পথিকৃৎ বালিকা বিদ্যালয় "লিসেও পেরুয়ানো" এবং ১৮৯৪-১৯১৪ সাল পর্যন্ত প্রধান নারীবাদী প্রকাশনা "লিসেও ফ্যানিং" প্রতিষ্ঠা করেন। তিনি পেরুর নৌবাহিনীর রিয়ার-অ্যাডমিরাল অরেলিও গার্সিয়া ই গার্সিয়ার কন্যা ছিলেন, যিনি মিগুয়েল গ্রাউ এবং লিজার্দো মন্টেরো ফ্লোরেসসহ পেরুর প্রাথমিক নৌবাহিনীর "চারজন এস" হিসাবে বিবেচিত ছিলেন। তিনি নারী শিক্ষার পথিকৃৎ হিসেবে স্বীকৃত।
মারিয়া ফেলিসিদাদ গনসালেস

মারিয়া ফেলিসিদাদ গনসালেস (১৮৮৪, পারাগুয়ারি, প্যারাগুয়ে – ১৯৮০) একজন প্যারাগুয়ান একাডেমিক এবং নারীবাদী কর্মী ছিলেন । তিনি প্যারাগুয়ান নারীবাদের প্রারম্ভিক ইতিহাসের একজন অন্যতম প্রধান ব্যক্তিত্ব হিসেবে বিবেচিত হন।
১৯০৮ সালে পড়াশোনা শেষ করার পর, গনসালেস "এসকুয়েলা গ্রাদুয়াদা দে লা এনকারনাসিওন" এর পরিচালক হন। পরের বছর তিনি "এসকুয়েলা নরমাল দেল প্যারাগুয়ে" এর রিজেন্ট হন। সেখানে তিনি ১৯১৪ সাল পর্যন্ত দায়িত্ব পালন করেন। এরপর তিনি উপ-পরিচালক পদে উন্নীত হন এবং ১৯২১ সালে পরিচালক হন এবং তিনি ১৯৩২ সাল পর্যন্ত ধারণ করেন।
গনসালেস ১৯২১ সালে "সেন্ত্রো ফেমেনিনো প্যারাগুয়ো" (প্যারাগুয়ান নারী কেন্দ্র) সহ-প্রতিষ্ঠা করেন, এবং তিনি ১৯২২ সালে প্যান-আমেরিকান মহিলা সম্মেলনে প্যারাগুয়ের প্রতিনিধি ছিলেন।
ক্যাম্পো দে ও'দোনেল (আতলেতিকো মাদ্রিদ)

ক্যাম্পো দে ও'দোনেল হল ১৯১৩ থেকে ১৯২৩ সালের মধ্যে আতলেতিকো মাদ্রিদের প্রধান স্টেডিয়াম ছিল। এটি আতলেতিকোর তীব্র প্রতিদ্বন্দ্বী রিয়াল মাদ্রিদের ক্যাম্পো দে ও'দোনেলের সাথে বিভ্রান্ত হওয়া উচিত নয়, যার একই নাম ছিল এবং একই নামে ক্যালে দে ও'দোনেল মাঠটি বুলেভার্ডে ২০০ মিটার দূরে অবস্থিত ছিল। অন্যদিকে, আতলেতিকো স্টেডিয়ামটি ও'দোনেল, নারভায়েজ (তখন অনুন্নত) এবং মেনোরকার রাস্তায় গঠিত ব্লকে অবস্থিত ছিল। ১৯১৩ সালে আতলেতিকো মাদ্রিদ তারা তিরো দেল পিচন থেকে চলে আসে। ১৯১৩ সালের ৯ ফেব্রুয়ারি তারিখে স্টেডিয়ামে তাদের উদ্বোধনী ম্যাচটি অ্যাথলেটিক বিলবাওয়ের বিপক্ষে অনুষ্ঠিত হয়েছিল, যারা ৪–০ ব্যবধানে জিতেছিল।
আতলেতিকো দে মাদ্রিদ ১৯০২ সাল থেকে পার্কের নিকটবর্তী তিরো দেল পিচনের এক টুকরো জমি দখল করে আসছিল, তবে বিংশ শতাব্দীর প্রথম দশকে স্পেনে ফুটবলের উত্থানের কারণে, ক্লাবটি তার কার্যক্রম বিকাশের জন্য একটি নতুন অবস্থানের সন্ধান করেছিল এবং তাই, ১৯১২ সালের শেষের দিকে, একটি নতুন স্টেডিয়াম নির্মাণ শুরু হয়েছিল। প্রকল্পটি ক্লাবের পৃষ্ঠপোষক মানুয়েল রোদ্রিগেস আরজুয়াগার আর্থিক অবদানের জন্য ধন্যবাদ জানানো হয়েছিল, যিনি জমি প্রস্তুত করতে এবং বেড়াতে ব্যবহৃত ৬০০ লিনিয়ার মিটার কাঠের জন্য অর্থ প্রদানের জন্য ৩০,০০০০ পেসেটা (যা সেই সময়ে একটি ভাগ্যের প্রতিনিধিত্ব করেছিল) রেখেছিলেন। ও'দোনেল মাঠ অগ্রগামী ছিল কারণ এটি প্রথম বেড়া প্রতিস্থাপন করেছিল, যা টিকিট বিক্রয় শুরু করার অনুমতি দিয়েছিল আয় উৎপন্ন করতে, যা তাদের আগের স্টেডিয়াম, তিরো দেল পিচন ছিল না। বেড়া স্থাপনের কাজটি ক্লাবের সদস্য ও খেলোয়াড়দের দ্বারা পরিচালিত হয়েছিল।
৯ ফেব্রুয়ারি ১৯১৩-এ, অ্যাথলেটিক ক্লাবের বিপক্ষে একটি ম্যাচ দিয়ে নতুন স্টেডিয়ামটি উদ্বোধন করা হয়েছিল, লুইস কর্তাদি, জোসে মারিয়া বেলাস্তে এবং পিচিচি (ধনুর্বন্ধনী) এর গোলে বিস্কায়ান দলের পক্ষে ০–৪ ব্যবধানে জয়লাভ করেছিল। আতলেতিকোর চিরপ্রতিদ্বন্দ্বী রিয়াল মাদ্রিদ এক মাস আগে একই রাস্তায় মাত্র ২০০ মিটার উত্তরে অবস্থিত ক্যাম্পো দে ও'দোনেল উদ্বোধন করেছিল।
এই স্টেডিয়ামটি ১০,০০০ দর্শকের ধারণক্ষমতা সহ স্পেনের রাজধানীর বৃহত্তম হয়ে ওঠে। ১৯১৫ সালে, এটি প্রথম প্রিন্স অব আস্তুরিয়াস ফুটবল কাপের ফাইনাল ম্যাচ আয়োজন করেছিল। তদুপরি, এটি মাদ্রিদের প্রথম স্টেডিয়াম যা একটি আন্তর্জাতিক ম্যাচ আয়োজন করেছিল (সান মামেসের পরে স্পেনে দ্বিতীয় ম্যাচ ছিল)। যখন ১৯২১ সালের ১৮ ডিসেম্বর স্পেন পর্তুগালকে ৩–১ গোলের ব্যবধানে পরাজিত করেছিল, এটি কেবল স্পেনের জন্যই নয়, পর্তুগালের কাছেও একটি ঐতিহাসিক ফলাফল কারণ তারা সেদিন তাদের প্রথম আন্তর্জাতিক খেলা খেলছিল।
৮ এপ্রিল ১৯২৩-এ, ক্যাম্পো দে ও'দোনেল তার শেষ ম্যাচটি ছিল চেকোস্লোভাকিয়ান এফকে ভিক্টোরিয়া জিজকভের সাথে একটি বন্ধুত্বপূর্ণ ম্যাচ আয়োজন করেছিল, যা ম্যাচটি ২–২ গোলের ব্যবধানে ড্র হয়েছিল। লাল-সাদা দলের হয়ে গোল করেন মনচিন ত্রিয়ানা ও জোয়াকিন অর্টিজ এবং সফরকারী দলের হয়ে গোল করেন মারেস ও গালেনেক।
পরে, সমর্থকের সংখ্যা প্রচুর পরিমাণে বৃদ্ধি হওয়ার কারণে তৎকালীন আতলেতিকো মাদ্রিদ ক্লাবের সভাপতি হুলিয়ান রুয়েট দলটিকে এস্তাদিও মেত্রোপলিতানো দে মাদ্রিদে স্থানান্তরিত করার সিদ্ধান্ত নিয়েছিলেন।
গনিমত

ইসলামে, যুদ্ধের মাল, যা ঘানিমা বা গনিমত নামেও পরিচিত ( ), বলতে অমুসলিমদের বিরুদ্ধে জিহাদের (যুদ্ধ) মাধ্যমে মুসলমানদের অর্জিত সম্পদ বা সম্পত্তি বোঝায়, যার মধ্যে রয়েছে জমি, সম্পদ, পশুপালের মতো বস্তুগত সম্পদ, সেইসাথে বন্দী।যুদ্ধ বিজয়ী লাভ করার পর শত্রুদের যেসব ধনসম্পদ বা যুদ্ধলব্ধ দ্রব্যাদি মুসলিমদের অধিকারে আসত তার পাঁচ দশমাংশ রাজকোষ এ জমা হতো ও অবশিষ্ট চার পঞ্চমাংশ যুদ্ধে মুজাহিদ সৈন্যবাহিনীদের মাঝে বন্টন বা ভাগ বাটোয়ারা করে দেওয়া রাজস্বকে গণিমত বলে। 
ঘানিমাহ শব্দটি এমন একটি আরবি মূল শব্দ থেকে উদ্ভূত, যার অর্থ লাভ বা উপার্জন। এটি বিভিন্ন ধরনের সম্পদকে অন্তর্ভুক্ত করে, যার মধ্যে ভৌত সামগ্রী, ভূমি এবং সামরিক অভিযানের মাধ্যমে অধিগৃহীত অন্যান্য সম্পদ অন্তর্ভুক্ত। ঘানিমাহ ধারণার উৎপত্তি প্রাক-ইসলামি বেদুইন সমাজে, যেখানে সম্পদ অর্জনের উদ্দেশ্যে অভিযান ("গাযওয়া") পরিচালনা করা একটি প্রচলিত প্রথা ছিল। 
ঘানিমাহ বা যুদ্ধলব্ধ সম্পদের বণ্টন সম্পর্কিত বিধানগুলোর সূত্রপাত বদরের যুদ্ধ থেকে। কুরআনে ঘানিমাহর বিতরণ স্পষ্টভাবে উল্লেখ করা হয়েছে সূরা আল-আনফাল (অষ্টম অধ্যায়)-এ, যেখানে বলা হয়েছে যে যুদ্ধলব্ধ সম্পদের এক-পঞ্চমাংশ ("খুম্স") আল্লাহ ও মুহাম্মাদ (সা.)-এর জন্য নির্ধারিত, যা পরবর্তীতে সমাজের কল্যাণে ব্যবহৃত হয় এবং নির্দিষ্ট শ্রেণির মধ্যে বিতরণ করা হয়, যেমন নবীর আত্মীয়স্বজন, ইয়াতিম, দরিদ্র ও মুসাফির।। বাকি চার-পঞ্চমাংশ যুদ্ধে অংশগ্রহণকারী গাজীদের (যোদ্ধাদের) মধ্যে ভাগ করা হয়, যেখানে অশ্বারোহী যোদ্ধাদের জন্য অতিরিক্ত অংশ নির্ধারিত ছিল।। 
প্রাথমিক ইসলামী আইনশাস্ত্র (খ্রিস্টীয় ৭ম শতাব্দী) যুদ্ধের নৈতিক তাৎপর্য এবং লব্ধ মাল ব্যবস্থাপনার উপর জোর দিত।ইসলামী আইনি শাস্ত্রে ঘানিমাহকে বৈধভাবে অর্জনযোগ্য ও মুসলিম সম্প্রদায়ের মধ্যে বিতরণযোগ্য সম্পদের একটি শ্রেণিভুক্ত করা হয়েছে, একই সঙ্গে এমন বিধান প্রণয়ন করা হয়েছে যা অযোদ্ধাদের (যারা যুদ্ধে অংশ নেয়নি) অধিকার রক্ষা নিশ্চিত করে । উদাহরণস্বরূপ, শুরুর দিকের খলিফা উমর ইবনে আল-খাত্তাব ঘানিমাহর বিতরণ সংক্রান্ত সিদ্ধান্ত গ্রহণ করেছিলেন, যেখানে নির্দিষ্ট শর্তসাপেক্ষে যুদ্ধলব্ধ সম্পদ স্থানীয় জনগোষ্ঠীর মধ্যেই সংরক্ষণের অনুমতি দেওয়া হয়েছিল, যদিও তারা অবিশ্বাসী হোক না কেন। এসব শর্তের মধ্যে অন্যতম ছিল "জিজিয়া" (অমুসলিমদের ওপর আরোপিত কর) প্রদানের বাধ্যবাধকতা।। 
বন্দি অমুসলিমদের মুসলিম যোদ্ধাদের মধ্যে দাস হিসেবে বিতরণ করা হতো, এবং নারীদের উপপত্নী হিসেবে গ্রহণের অনুমতি দেওয়া হতো; বন্দিদের পূর্ববর্তী বিবাহ বাতিল বলে গণ্য করা হতো। ইমাম (নেতা) বন্দি পুরুষদের নিজ অধিকারে রাখতে পারতেন এবং তাদের হত্যা, মুক্তিপণের বিনিময়ে মুক্তি অথবা মুসলিম বন্দিদের বিনিময় করার ক্ষমতা তার ছিল। আবু হানিফার মতানুসারে, তাদের মুক্তি দেওয়া উচিত নয়। 
ঐতিহাসিকভাবে ঘানিমা ইসলামী রাষ্ট্রের রাজস্বের উৎস হিসেবে কাজ করে আসছে। বাইতুল-মাল বা সম্পদের ঘর যা যাকাত (ফরজদারি দান), সাদাকা (স্বেচ্ছাসেবী দান) এবং গনিমা সহ বিভিন্ন উৎস থেকে প্রাপ্ত তহবিল পরিচালনা করার জন্য একটি আর্থিক প্রতিষ্ঠান হিসেবে প্রতিষ্ঠিত হয়েছিল। এই প্রতিষ্ঠানটি মুসলিম সম্প্রদায়ের মধ্যে অর্থনৈতিক বন্টনে গুরুত্বপূর্ণ ভূমিকা পালন করেছিল, যুদ্ধের মাধ্যমে অর্জিত সম্পদ সমাজের কল্যাণে ব্যবহার নিশ্চিত করেছিল। 
সমসাময়িক আলোচনায়, গনিমার ব্যাখ্যা এবং প্রয়োগ নিয়ে বিতর্ক হয়, বিশেষ করে মুসলিম-সংখ্যাগরিষ্ঠ অঞ্চলগুলির সাথে জড়িত আধুনিক সংঘাতের প্রেক্ষাপটে।